title: Uraanikaivos

text: Kaivosjätteiden loppusijoituksella on kaksi pääasiallista tavoitetta: entisestään pienentää ympäristöön kulkeutuvia radonpäästöjä sekä palauttaa kaivos- ja läjitysalueet luonnontilaan. Maailmalla yleisimmässä uraanikaivostyypissä eli tunnelikaivoksessa kaivosjätteiden loppusijoitus on suhteellisen helppoa ja halpaa toteuttaa kaivostunneleihin. Tunnelien yläpuolella oleva kallio ja maa tarjoaa luonnollisen esteen radonpäästöille. Avolouhosten tapauksessa kaivoskuoppa täytetään kaivosjätteillä ja peitetään paksulla maakerroksella, joka vähentää radonpäästöjä aivan kuten läjien peittäminen maalla.


title: Uraanikaivos

text: Kaivosjätteiden loppusijoittaminen läjityspaikkoja huomattavasti paksumpien maakerrosten alle vähentää merkittävästi radonpäästöjä ympäristöön. UNSCEAR arvioi tyypillisestä uraanikaivoksesta aiheutuvan sulkemisen jälkeen 0,00075 manSv/a:n kollektiivisen säteilyannoksen tuotettua gigawattivuotta sähköä kohti. Näin pieniä muutoksia säteilytasossa on mahdoton erottaa luonnon taustasäteilystä.


title: Uraanikaivos

text: Kaivospaikan ympäristövalvontaa jatketaan kaivoksen sulkemisen jälkeen. Valvonnan tarkoituksena on varmistaa loppusijoituksen ja peittämistöiden tarkoituksenmukainen toimiminen. Viranomainen voi edellyttää kaivoksen käyttäjältä valvontaa minkä tahansa sopivaksi katsomansa ajanjakson verran. Valvonnan merkitys on tällä hetkellä suuri koska kokemusta pitkäkestoisesta loppusijoittamisesta on toistaiseksi rajallisesti. Suomessa STUK:n periaatteellinen kanta on, että valvontaa jatketaan tarvittaessa seuraavaan jääkauteen asti. Kaivospaikan sulkemistöiden ja jälkivalvonnan kustannukset täytyy nykyisin sisällyttää uraanin ja siten viime kädessä ydinsähkön hintaan.


title: Uraanikaivos

text: Nykyisen tapaista uraanikaivostoimintaa on harjoitettu tähän mennessä niin pitkään, että uraanikaivosten koko elinkaaren vaikutukset, mukaan lukien sulkemisen, alkavat olla kokemusperäisestikin hyvin tunnettuja. Asianmukaisesti suljettuja uraanikaivoksia on maailmalla parikymmentä. Niissä sulkemistöiden kustannukset ovat pääosin liikkuneet välillä 0,1-5 USD tuotettua uraanipaunaa kohti. Sähkön hinnassa tämä merkitsee noin 0,0005-0,03 c/kWh lisähintaa. Suhteessa sähköntuotannon kokonaiskustannuksiin uraanikaivosten asianmukaisen sulkemisen kustannukset ovat vähäpätöiset.


title: Uraanikaivos

text: Etenkin historiallisesti, aikana ennen nykyaikaista järjestelmällistä ympäristövaikutusten arviointia, on monilla kaivoksilla ympäristöstä huolehtiminen jäänyt kauaksi asianmukaisesta tasosta. Samantapaisiin ongelmiin kiinnitetään nykyisin usein edelleen huomiota kehitysmaissa. Le Monde diplomatique -lehti on raportoinut ongelmista Nigerissä. Maailman uraanintuottajista Niger on kuudennella sijalla 6,9 prosentin osuudella kokonaistuotannosta. Riippumaton ranskalainen tutkimuslaitos Criirad ja ranskalaisjuristien perustama järjestö Sherpa tutkivat alueen uraanikaivosten toimintaa vuosina 2003-2005. Tutkimustulosten mukaan paikallisväestön juomaveden säteilypitoisuus ylittää kansainvälisesti hyväksytyt rajat, joskin tämä ei ole tavatonta alueilla joissa pohjavesi kulkee malmipitoisessa kalliossa riippumatta kaivostoiminnasta. Lehti raportoi myös, että radioaktiivista jätettä on säilytetty taivasalla julkisilla paikoilla jo vuosikymmenien ajan ja säilytetään edelleen ja lisäksi kaivoksilta tulevaa radioaktiivisen lian tahrimaa rautaromua myydään toreilla, josta paikalliset ostavat sitä muun muassa keittiövälineiksi. Tämä luonnollisesti on jyrkästi hyvän säteilyturvallisuuskäytännön vastaista. Lehden mukaan jätteiden säteily aiheuttaa läheltä mitatessa yli satakertaisen gammasäteilytason taustaan verrattuna, mistä syystä jätteet pitäisi siivota pois. Ongelmana ovat myös vakavien keuhko- ja hengityssairauksien lisääntyminen alueella, mikä on tyypillistä kivipölyaltistuksen vuoksi. Potilaita hoitavat sairaalat ovat osin ulkomaisten kaivosyhtiöiden rahoittamia, ja näissä sairaaloissa tauteja on lehden mukaan pidetty systemaattisesti salassa potilailta.


title: Uraanikaivos

text: Nykyisin pääosa uraanista tuotetaan kuitenkin maissa, joissa laissa määrätään nykyaikaisesta ympäristölupajärjestelmästä ja -valvonnasta. Uraanituotannon jakautumasta maailmassa kerrotaan edellä tämän artikkelin työturvallisuus -osiossa. Yleensä maissa, joissa on korkea työsuojelun taso, myös ympäristövalvonta on paremmalla tolalla. Yleisesti ottaen uraanikaivosten ympäristönsuojelukäytännöt ja -teknologiat ovat parantuneet merkittävästi menneinä vuosikymmeninä ja ympäristöasioista pidetään verrattaen hyvää huolta kaivosteollisuuden yleiseen tasoon nähden.


title: Uraanikaivos

text: Paikallaan liuottaminen eli ISL-menetelmä poikkeaa merkittävästi perinteisestä kaivostoiminnasta, joten sen ympäristövaikutuksetkin ovat suurelta osin erilaiset. ISL-menetelmä välttää kokonaan monia merkittäviä perinteisen kaivostoiminnan työvaiheita ja näin ollen se aiheuttaa yleisesti ottaen vähemmän haittoja. IAEA:n ISL-turvallisuuskäsikirjan mukaan ISL:n etuja ympäristön ja ihmisten terveyden kannalta ovat sivukiven, rikastusjätteen ja malmipölyn puuttuminen, selvästi pienempi radon-altistus työntekijöille ja ympäristössä, parempi työturvallisuus varsinaisen kaivostyön välttämisen takia sekä alhaisempi vedenkulutus.


title: Uraanikaivos

text: Haittapuolena ISL-menetelmään liittyy pohjaveden pilaantumisen riski. IAEA:n mukaan työskentely ISL-tuotannossa on tuotannon ominaispiirteiden johdosta turvallisempaa ja ympäristövaikutukset minimaalisia verrattuina tavanomaiseen uraanikaivostoimintaan.


title: Uraanikaivos

text: Ympäristönsuojelu noudattelee ISL-menetelmää käytettäessä samoja YVA:lla määriteltäviä suuntaviivoja kuin muukin uraanikaivostoiminta, joskin menetelmän luonteen takia vaikutukset ympäristöön ovat pääsääntöisesti selvästi vähäisempiä ja eräät, esimerkiksi sivukiven hallintaan liittyvät, asiat voidaan sivuuttaa kokonaan. Säteilysuojelun kannalta suurin merkitys on edelleen radonilla, joskin altistustasot ovat tavallisesti huomattavasti pienempiä.


title: Uraanikaivos

text: Erityistä huomiota ISL-menetelmää käytettäessä on kiinnitettävä pohjaveden suojeluun. Käytettävät suojelumenetelmät riippuvat suuresti paikallisesta hydrogeologiasta ja voivat olla myös eri menetelmien yhdistelmiä. Kaikille niille on kuitenkin yhteistä toiminnan suunnittelu turvalliseksi paikallisen ympäristön huomioiden, tarkka ympäristön seuranta järjestelmällisellä näytteenotolla, varautuminen mahdollisiin poikkeamiin etukäteen sekä suunnitelman mukainen puuttuminen jos ongelmia ilmenee.


title: Uraanikaivos

text: Eräät ydinvoimaa vastustavat järjestöt, kuten Maan ystävät ja Suomen Luonnonsuojeluliitto ovat kritisoineet ISL-menetelmää toteamalla yritysten käyttävän menetelmää mielellään, koska se on halpa, mutta kun pohjavesien liikkeistä ei ole ollut riittävästi tietoa, on menetelmällä monin seuduin pilattu pohjavesiä Euroopassa ja Yhdysvalloissa.


title: Uraanikaivos

text: Australian geologian tutkimuskeskuksen mukaan Australiassa ISL-menetelmän vaikutukset pohjaveteen ovat olleet vähemmän merkityksellisiä, sillä Australiassa uraanikaivosalueiden pohjavesi on suolapitoista ja siten juomakelvotonta.


title: Uraanikaivos

text: Uraania louhitaan sen hyödyntämistä varten, pääasiassa ydinpolttoaineen ja viime kädessä ydinenergian tuotannossa. Historiallisesti uraanin kysyntään vaikutti merkittävästi myös ydinaseiden valmistus. Nykyisin kuitenkin maailman ydinasearsenaalien kokonaismäärä on ydinaseriisunnan seurauksena pienenevä, joten ne eivät enää synnytä uraanin nettokysyntää. Puretut ydinaseet toimivat nykyisin myös ydinpolttoaineen lähteenä.


title: Uraanikaivos

text: Luonnonuraania ei suoraan voida käyttää useimmissa ydinvoimaloissa, eikä myöskään ydinaseissa, vaan se täytyy rikastaa. Ydinpolttoainekäyttöä varten käytetään yleensä 3-5 prosentin rikastusastetta, ydinaseissa tavallisesti vähintään 95 % rikastusastetta. Näin ollen nämä kaksi käyttötarkoitusta on teknisesti mahdollista erottaa toisistaan valvontatarkoituksissa.


title: Uraanikaivos

text: Ydinainevalvonta ei voi perustua uraanin saannin estämiselle, sillä sen hankinta suoraan kallioperästä on mahdollista missä tahansa päin maailmaa. Luonnonuraani rikastamattomana ei kuitenkaan ole fissiiliä, joten ydinainevalvonta voi perustua "rikastetun" uraanin ja muiden fissiilien aineiden sekä itse "rikastamisen" valvomiseen. Ydinpolttoaine voidaan erottaa ydinasemateriaaleista valvontatarkoituksissa niiden perustavanlaatuisten fysikaalisten erojen vuoksi, etenkin rikastusasteen.


title: Uraanikaivos

text: Tällainen fissiilien aineiden valvonta annettiin YK:n alaisen Kansainvälisen atomienergiajärjestön IAEA:n tehtäväksi ydinsulkusopimuksen 3. artiklassa. Artiklan englanninkielisen tekstin mukaisesti puhutaan IAEA:n Safeguards- eli varmennustoiminnasta kun tarkoitetaan ydinainevalvontaa. IAEA:n valvontaa täydentävät kansalliset ja muut kansainväliset valvontatoimet, joita esimerkiksi Suomen tapauksessa toteuttavat Säteilyturvakeskus ja Euratom. Näin tarkastuksia tekevät useat toisistaan riippumattomat tahot.


title: Uraanikaivos

text: Lähes kaikki maailman maat ovat liittyneet ydinsulkusopimukseen ja tätänykyä allekirjoittajia on 189. Sopimuksen noudattamista valvoo IAEA pitämällä kirjaa fissiileistä materiaaleista ja tekemällä tarkastuksia ydinlaitoksiin allekirjoittajamaissa. Sitä on noudatettu poikkeuksetta, sillä yksikään osallistujamaa ei ole hankkinut ydinasetta. Ydinsulkusopimuksen poikkeuksellinen laajuus ja pitävyys tekevät siitä maailman noudatetuimman aseistariisuntasopimuksen.


title: Uraanikaivos

text: Käytännössä Safeguards-valvontaa toteutetaan niin, että maat, joilla ei ole ydinaseita, tarkastetaan niin usein, ettei niiden ole teknisesti mahdollista valmistaa ydinasetta valvontakäyntien välillä niiden hallussa olevista ydinaineista tai niiden lähtöaineista. Nykyisin tarkastuskäyntien välillä tapahtuu myös kaukovalvontaa sinetöidyillä valvontalaitteilla kuten kameroilla. Ydinaineiden kuljetukset maasta toiseen ilmoitetaan etukäteen IAEA:lle.


title: Hannu Hirvonen

text: Hannu Hirvonen (s. 16. kesäkuuta 1965 Turku) on suomalainen kirjailija. Hän on kirjoittanut erityisesti lapsille ja nuorille.


title: Hannu Hirvonen

text: Hirvonen on opiskellut kulttuurihistoriaa, yleistä historiaa ja Rooman kirjallisuutta. Hän on valmistunut filosofian maisteriksi Turun yliopistosta. Hän on käynyt myös Teatterikorkeakoulun elokuvakäsikirjoituskurssin.


title: Hannu Hirvonen

text: Hirvosen ensimmäinen nuortenkirja oli "Karvat ja kaikki" (2002), jonka itsenäinen jatko-osa "Kynnet ja päivät" ilmestyi vuonna 2003. Hän on kirjoittanut myös kolmiosaisen "Listahirmut"-lastenkirjasarjan. Hirvonen on kuulunut kirjoittajaryhmään, joka on julkaissut kaksi kirjaa nimimerkillä M. E. Kuusi. Muut ryhmän jäsenet ovat Tuula Kallioniemi, Raili Mikkanen, Katariina Romppainen, Aira Savisaari ja Katri Tapola.


title: Hannu Hirvonen

text: Vuonna 2011 Hirvosen lastenkirja "Rakastunut krokotiili" oli Finlandia Junior -palkintoehdokas. Valintalautakunnan mukaan rakkausteemaa käsitellään kirjassa viisaasti ja Pia Sakin kuvitus on liikuttavaa ja tukee kerronnan maailmaa.


title: Hannu Hirvonen

text: Aikuisille Hirvonen on kirjoittanut aforismikokoelman "Kiireestä kantapää" (2011, Pilke).


title: Kim Possible (albumi)

text: Kim Possible soundtrack on albumi, jonka julkaisi vuonna 2003 Walt Disney Records. Albumi sisältää kappaleita televisiosarjasta Kim Possible. Kappaleet laulaa televisiosarjan Kim Possiblen alkuperäisenä äänenä toimiva Christy Carlson Romano, mutta albumilla laulavat myös televisiosarjan hahmot Ron (Will Friedle) and Rufus (Nancy Cartwright).


title: Kim Possible (albumi)

text: Walt Disney Records julkaisi albumista toisen version vuonna 2005.


title: Roelof Wunderink

text: Roelof Wunderink (s. 12. joulukuuta 1948 Eindhoven, Alankomaat) on entinen hollantilainen autourheilija ja Formula 1 -kuljettaja. Hän osallistui kuuteen F1-sarjan osakilpailuun kaudella Ensign-tallin autolla. Pisteitä hän ei kyennyt saavuttamaan eikä hän päässyt kertaakaan maaliin. Aika-ajoissa Wunderink oli parhaimmillaan 19.


title: Mikko Koskinen (jääkiekkoilija)

text: Mikko Koskinen (s. 18. heinäkuuta 1988 Vantaa) on suomalainen jääkiekkomaalivahti, joka siirtyi vuonna 2018 KHL-seura SKA Pietarista NHL-seura Edmonton Oilersiin.


title: Mikko Koskinen (jääkiekkoilija)

text: Koskinen nostettiin kauden 2007–2008 lopulla Espoo Bluesin A-nuorista SM-liigajoukkueeseen luukkuvahdiksi, kun Blues kauppasi Jere Myllyniemen loppukaudeksi Elitserien-joukkue Luleå HF:ään. Koskinen debytoi liigassa vierasottelussa Jokereita vastaan pelaamalla heti nollapelin. Kaudella 2008–2009 Koskinen sai enemmän peliaikaa ja onnistui nappaamaan ykköstorjujan paikan Bernd Brückleriltä. Runkosarjassa hän pelasi 33 ottelua torjuntaprosentilla 93,18. Lukema oli kauden kolmanneksi paras SM-liigassa ja Koskinen pääsi ehdolle parhaalle tulokkaalle jaettavan Jarmo Wasama -palkinnon saajaksi.


title: Mikko Koskinen (jääkiekkoilija)

text: New York Islanders Koskisen NHL:ään numerolla 31 kesän varaustilaisuuden toisella kierroksella. Koskinen oli tilaisuuden ensimmäinen varattu suomalainen ja ensimmäinen varattu maalivahti. Koskinen siirtyi Islandersin organisaatioon kolmivuotisella tulokassopimuksella syksyllä 2009.


title: Mikko Koskinen (jääkiekkoilija)

text: Koskinen pelasi ensimmäisen NHL-ottelunsa New York Islandersin paidassa 8. helmikuuta 2011 kotihallissa Toronto Maple Leafsia vastaan. Koskinen torjui ottelussa 21 kertaa, mutta Toronto voitti maalein 3–5. Seuraavassa ottelussaan 11. helmikuuta 2011 Koskinen saavutti ensimmäisen voittonsa, kun Montreal Canadiens hävisi Islandersille rangaistuslaukausten jälkeen 4–3.


title: Mikko Koskinen (jääkiekkoilija)

text: Marraskuussa 2011 vahvistettiin tieto siitä, että Koskinen siirtyy KalPaan Ari Ahosen siirryttyä KHL-liigaan.. Koskinen pelasi KalPassa kaudet 2011–2012 ja 2012–2013. Koskinen sai KalPassa faneiltaan lempinimen "Kossu". Koskinen ei saavuttanut KalPassa yhtään mitalia.


title: Mikko Koskinen (jääkiekkoilija)

text: Koskinen palasi ennen kauden 2013–2014 alkua takaisin kasvattajaseuraansa Espoo Bluesiin kahden vuoden sopimuksella.


title: Mikko Koskinen (jääkiekkoilija)

text:
Jo saman vuoden syyskuussa Koskinen kuitenkin siirtyi Bluesista KHL:ssä pelaavaan Sibir Novosibirskiin. Bluesiin häntä korvaamaan tuli Ak Bars Kazanin kanssa ennen kauden alkua sopimuksensa purkanut Jani Nieminen. Koskinen ehti pelata ennen siirtoaan vain kaksi ottelua (TPS:ää sekä HIFK:ta vastaan).
KHL-kaudella 2014–2015 Koskinen voitti Gagarin Cupin SKA Pietarin riveissä. KHL-mestaruus oli seuralle historian ensimmäinen. Koskinen tuli SKA Pietarin vahvuuteen kesken kauden ja oli ratkaisevassa roolissa muun muassa loppuotteluissa. Hänet palkittiin KHL:n parhaana maalivahtina. Koskinen jatkoi SKA:ssa myös kaudella 2015–16.


title: Mikko Koskinen (jääkiekkoilija)

text: Huhtikuussa 2016 Koskinen teki kahden vuoden jatkosopimuksen SKA:n kanssa. Hän pelasi SKA:ssa kevääseen 2018 saakka.


title: Mikko Koskinen (jääkiekkoilija)

text: Keväällä 2018 Edmonton Oilers vahvisti tehneensä 2 miljoonan dollarin arvoisen yhden vuoden sopimuksen Koskisen kanssa. Koskinen aloitti kauden 2018–2019 seuran kakkosmaalivahtina, mutta nousi kauden aikana ykkösmaalivahdin paikalle ohi Cam Talbotin. Koskinen solmi Edmontonin kanssa kolmen vuoden jatkosopimuksen tammikuussa 2019. Sopimuksen arvo on 4,5 miljoonaa dollaria vuodessa.


title: Mikko Koskinen (jääkiekkoilija)

text: Koskinen teki maajoukkue debyyttinsä kaudella 2011–2012. Hän edusti Suomea Jääkiekon MM-kisoissa vuosina 2014 ja 2016. Vuonna 2016 Koskinen valittiin turnauksen tähdistökentälliseen ja palkittiin myös turnauksen parhaana maalivahtina.


title: Mikko Koskinen (jääkiekkoilija)

text: Koskinen edusti Suomea vuoden 2018 talviolympialaisissa Pyeongchangissa.


title: Partisaanien jäljillä

text: Partisaanien jäljillä on Eino Pietolan kirjoittama sotaromaani. Kirja on julkaistu vuonna 1981.


title: Luettelo Leevi and the Leavingsin kappaleista

text: Tämä on luettelo Leevi and the Leavings -yhtyeen levyttämistä kappaleista aakkosjärjestyksessä. Katso myös Leevi and the Leavingsin diskografia.


title: Reine Wisell

text:
Reine Wisell (s. 30. syyskuuta 1941 Motala, Ruotsi) on entinen ruotsalainen kilpa-autoilija ja Formula 1 -kuljettaja. Hän osallistui 23 F1-osakilpailuun kausilla – saavuttaen yhden palkintosijan ja 13 MM-pistettä. Hän ajoi Lotus-, BRM-, March-
talleissa.


title: Reine Wisell

text: Wisell ajoi ensimmäisen kilpailunsa kauden 1970 Yhdysvaltain osakilpailussa ja sijoittui heti kolmanneksi. Tämän jälkeen pisteitä tuli vähemmän, eikä hän yltänyt enää urallaan palkinnoille.


title: Reine Wisell

text: Wisell voitti Ruotsin Formula 3 -sarjan mestaruuden vuonna 1967, seuraavana vuotena sarjan mestaruuden voitti Ronnie Petterson.


title: Pitkä marssi (romaani)

text: Pitkä marssi on Eino Pietolan kirjoittama sotaromaani.


title: Aiša

text: Aiša bint Abu Bakr (, ”hän joka elää”, muita kirjoitustapoja A'ishah, Ayesha, A'isha ja Aisha, 613 tai 614 Mekka – heinäkuussa 678 Medina) oli islamin profeetta Muhammedin kolmas vaimo. Häntä kutsutaan joskus Muhammedin lempivaimoksi. Islamin kirjoituksissa hänet usein mainitaan arvonimellä ”uskovien äiti” (), Koraanin (33:6) kuvauksen mukaan, jossa Muhammedin vaimoja sanotaan ”uskovien äideiksi”. Aišan nimiin on kirjoitettu monia haditheja eli profeetta Muhammadin elämää koskevia perimätietoja.


title: Aiša

text: Aišan isä Abu Bakr oli Muhammedin tärkeimpiä tukijoita jo ennen Aišan ja Muhammadin liittoa.


title: Aiša

text: Islamin piirissä Aišan ja Muhammedin kihlauksesta on erilaisia käsityksiä, sillä Koraani ei sano siitä mitään. Tulkinnat ovat peräisin haditheista, joiden luotettavuus on yleisesti katsottu epävarmaksi, sillä niiden syntyaika ajoitetaan 700- ja 800-luvulle ja niiden taustalla katsotaan olevan sen aikaisia oppikiistoja.


title: Aiša

text:
Islamin pääsuuntauksista toisen, sunnalaisuuden, perimätiedosta kerätty kirja "Sahih al-Bukhari" on yksi tämän pääsuuntauksen kannattajien Koraanin jälkeen luotettavimpana pitämä uskonnollinen kirja. Ainakin "Sahih al-Bukhari" kertoo Muhammedin kihlautuneen Aišan kanssa tämän ollessa kuusivuotias.
Perinteiset lähteet osoittavat, että Aiša asui vanhempiensa kotona 9 vuoden ikään saakka, jolloin avioliitto on toteutettu tuolloin 53-vuotiaan Muhammedin kanssa. Poikkeuksena al-Tabari, johon on kirjattu hänen olleen 10 vuotta vanha.


title: Aiša

text: Myös šiialaisten keskuudessa muotokuva Aišasta on vaihteleva ja ristiriitainen.


title: Aiša

text: Muhammedin kuoltua vuonna 632 Aiša jäi leskeksi 18-vuotiaana, eikä hänellä ollut lapsia. Hän ei osallistunut politiikkaan ennen kolmannen kalifin Uthmanin aikaa 644–656, jolloin hän oli mukana lietsomassa kapinaa kalifia vastaan. Aiša johti Uthmanin seuraajaa Alia vastaan käynyttä sotajoukkoa, mutta kärsi tappion ja joutui elämään hiljaista elämää Medinassa, missä hän kuoli 678.


title: Siellä miestä kylmeni

text: Siellä miestä kylmeni on Eino Pietolan kirjoittama sotaromaani.


title: Mirai Nagasu

text: Mirai Aileen Nagasu (s. 16. huhtikuuta 1993) on yhdysvaltalainen taitoluistelija. Hän syntyi japanilaisille vanhemmille Kaliforniassa.


title: Mirai Nagasu

text: Päästyään Foothills Middle Schoolista vuonna 2007 Nagasu pääsi Arcadia High Schooliin.


title: Mirai Nagasu

text: Vaikka Nagasulla on kaksoiskansalaisuus, hän on edustanut koko uransa ajan Yhdysvaltoja. Hän on voittanut naisten yksinluistelun mestaruuden Yhdysvaltain-mestaruuskilpailuissa 2008 ja Junior Grand Prix -kilpailussa 2007.


title: Mirai Nagasu

text: Nagasu on yltänyt juniorimaailmanmestaruuskilpailuissa parhaimmillaan hopeasijalle vuonna 2007; hän voitti pronssia 2008.


title: Mirai Nagasu

text: Uransa toistaiseksi parhaaseen henkilökohtaiseen saavutukseen aikuisten sarjassa Nagasu ylsi sijoittuessaan Vancouverin 2010 talviolympialaisissa neljänneksi. Pyeongchangin olympialaisissa 2018 hän saavutti pronssia joukkuekilpailussa.


title: Zhu Qinan

text: Zhu Qinan (, s. 15. maaliskuuta 1984 Wenzhou) on kiinalainen kivääriampuja ja olympiavoittaja.


title: Zhu Qinan

text: Hän voitti olympiakultaa Ateenassa 2004 sivuavalla poikien 10 m ilmakiväärin maailmanennätyksellä. Seuraavista olympialaisista Pekingistä hän sai hopeaa. Zhu on myös saavuttanut henkilökohtaisen pronssin maailmanmestaruuskilpailuissa Zagrebissa 2006.


title: Zhu Qinan

text: Zhun ampumat voimassa olevat maailmanennätykset


title: Korpimetsän kolonna

text: Korpimetsän kolonna on Eino Pietolan kirjoittama sotaromaani.


title: Pääjärven sissit

text: Pääjärven sissit on Eino Pietolan kirjoittama sotaromaani. Se on jännittävä romaani suomalaisten ja venäläisten rajuista yhteenotoista Pääjärven rantamilla. Kesätaistelut Kiestingissä ovat hiljentyneet. Suomalaisten päärintaman selustaan jää neuvostoarmeijan rajavartio-osasto, joka miehittää Pääjärven itärannan kylät. Suomalaisia erillisosastoja kootaan tuhoamaan Niskan kylään majoittuneet viholliset.


title: Kenneth Mars

text: Kenneth Mars (14. huhtikuuta 1936 Chicago, Illinois – 12. helmikuuta 2011 Granada Hills, Kalifornia) oli yhdysvaltalainen näyttelijä. Hän esiintyi muun muassa elokuvissa "Kevät koittaa Hitlerille" (1968), "Frankenstein Junior" (1974), "Kapteeni Keltaparta" (1983), "Illegally Yours" (1988) ja "" (1989).


title: Kenneth Mars

text: Television puolella Mars esiintyi Otto Mannkusserin roolissa televisiosarjassa "Veljemme on nero". Hän loi huomattavan uran myös ääninäyttelijänä muiden muassa piirroselokuvassa "Pieni merenneito", piirrossarjassa "Bittipää" sekä "Maa aikojen alussa" -elokuvasarjassa, jossa hän esiintyi kakkososasta (1994) lähtien. Hän antoi äänensä "Kingdom Heartsiin" (2002) ja "Kingdom Hearts II:een" (2006).


title: Kenneth Mars

text: Mars syntyi Chicagossa, Illinoisissa. Hän kuoli haimasyöpään helmikuussa 2011 kotonaan Granada Hillsissä.


title: Keskiyön hyökkäys

text: Keskiyön hyökkäys on Eino Pietolan kirjoittama sotaromaani.


title: Matthew Emmons

text: Matthew Emmons (s. 5. huhtikuuta 1981 Mount Holly) on yhdysvaltalainen kivääriampuja ja olympiavoittaja.


title: Matthew Emmons

text: Emmons voitti olympiakultaa Ateenassa 2004 50 m pienoiskiväärin makuuammunnassa, Pekingissä neljän vuoden päästä sijoittui samassa lajissa hopealle ja Lontoossa 2012 kolmiasentokilpailun pronsisijalle. Hän on myös voittanut useita maailmanmestaruusmitaleita Lahdessa 2002 ja Barcelonassa 1998.


title: Matthew Emmons

text: Pienoiskiväärin asentokilpailussa Emmons menetti olympiakullan viimeisten laukausten jälkeen sekä Ateenassa että Pekingissä. Ateenassa hän menetti kultamitalin ammuttuaan loppukilpailun viimeisen laukauksen väärään tauluun ja putosi lopulta loppukilpailun viimeiseksi. Pekingissä hän ampui viimeisellä laukauksellaan reilusta 3,3-pisteen johtoasemasta tuloksen 4,4 ja putosi neljänneksi. Lontoossa Emmons epäonnistui jälleen viimeisellä laukauksellaan ja putosi lopputuloksissa hopeasijalta pronssille Etelä-Korean Kim Jonghyunin taakse. Rion olympialaisissa 2016 hän osallistuu vain kolmiasentokilpailuun.


title: Matthew Emmons

text: Emmons sairastui vuonna 2010 kilpirauhassyöpään ja hänet leikattiin. Emmons on naimisissa tšekkiläisen ampujan Kateřina Emmonsin kanssa. He tutustuivat Ateenan kisoissa, kun Kateřina tuli lohduttamaan Emmonsia epäonnisen pienoiskiväärin kolmiasentokilpailun jälkeen.


title: Matthew Emmons

text: Emmonsin ampumat voimassa olevat maailmanennätykset:


title: Peggle

text: Peggle on PopCap Gamesin ja BFG:n eli Big Fish Gamesin parhaiten myynyt tietokonepeli. Peli julkaistiin tietokoneelle vuonna 2007. Vuoden 2009 alkupuolella Peggle julkaistiin myös Nintendo DS:lle ja Xbox Live Arcade -latauspalveluun. Siitä on myös tehty versio Peggle Extreme, jossa kenttien taustakuvat ovat kohtauksia Orange Boxin peleistä. Vuonna 2008 ilmestyi Peggle Nights, joka on eräänlainen jatko-osa pelille.


title: Peggle

text: Pegglessä ammutaan kuulia, ja pelin tarkoitus on sytyttää valo kaikkiin oransseihin, eli osua kaikkiin oransseihin palikoihin (). Kun kaikki oranssit on kerätty, tulee "Extreme Fever" -tila, jossa kuula tippuu joko 10 000, 50 000 tai 100 000 pisteen koloon. Tällöin alkaa soida taustalla Ludwig van Beethovenin "Oodi ilolle". Palikoita on kahdenlaisia: pyöreitä ja laattoja. Pisteitä saa osumien mukaan. Kenttiä pelissä on 55.


title: Peggle

text: Pelissä voi saada myös tyylipisteitä, jos vuoro oli erityisen näyttävä tai täytti jonkun muun kriteerin. Yksinpelissä tyylipisteet ovat suurempia.


title: Peggle

text: Yksinpelissä kuulan mentyä koriin, tai tietystä määrästä pisteitä saa uuden kuulan. Moninpelissä näin ei kuitenkaan ole, vaan ainoa keino saada uusi ylimääräinen kuula on saada Warrenilla ylimääräinen pallo.


title: Peggle

text: Pelissä on neljä modia: tarinamodi, nopea peli (), kaksinpeli (kaveria tai tietokonetta vastaan) sekä haastemodi (), jossa on 75 haastetta.


title: Peggle

text: Pelissä on kymmenen hahmoa, jotka vapautuvat peliin sen jälkeen, kun on päässyt kyseisen hahmon ensimmäisen kentän läpi. Taikavoimia pääsee hyödyntämään osumalla vihreään palikkaan.


title: Peggle

text: Tässä on lista hahmoista.


title: Psykokulttuuri

text: Psykokulttuuri tarkoittaa arjen psykologisoitumista eli sitä, että tavalliset ihmiset alkavat tarkastella itseään ja ympäröiviä ihmisiä psykologisten termien ja käsitteiden avulla. Psykokulttuuri ei tarkoita psykologiaa tieteenä, vaan psykologian ympärille rakentunutta kulttuuria, kuten psykologiaan löyhästi pohjautuvia arvoja, uskomuksia ja perinteitä.


title: Psykokulttuuri

text: Psykokulttuurin keskeisinä piirteina on pidetty mm.:


title: Psykokulttuuri

text: Psykokulttuurin tutkimus alkoi Yhdysvalloista. Suomessa psykokulttuuri tutkimuksen aloitti sosiologian dosentti Janne Kivivuori 1990-luvulla. Marko Hamilo on toimittanut kirjan "Älkää säätäkö päätänne – häiriö on todellisuudessa" (2007).


title: Psykokulttuuri

text: Psykokulttuuriin keskeisesti kuuluvassa psykomyytissä on ensin (a) alkuperäisesti aito ihminen, jonka aitouden (b) kulttuuri tukahduttaa, mistä seuraa (c) ongelmia; tämän jälkeen (d) terapeuttinen kokemus johtaa (e) alkuperäisen aitouden paluuseen.


title: Psykokulttuuri

text: Paljastavassa psykologiassa tulkitsija pyrkii todistamaan että vastapuolen poliittisen mielipiteen "todellinen" syy on mielenterveyden häiriö tai ainakin henkinen kypsymättömyys. Näin on toimittu hyvinkin erilaisissa politiikan suunnissa.


title: Viimeinen reservi

text: Viimeinen reservi on Eino Pietolan kirjoittama sotaromaani.


title: Wincapita

text: WinCapita (aikaisemmalta nimeltään Winclub ja Giiclub) oli suomalainen yritys, jota on kuvattu Suomen suurimmaksi pyramidihuijaukseksi. Se antoi itsestään kuvan sijoitusklubina, johon pääsi sisään vain kutsuttuna ja sijoittamalla loppuvaiheessa jopa tuhansia euroja. Wincapitan verkkosivut toimivat kolme vuotta, kunnes 7. maaliskuuta 2008 palvelu sulkeutui. Wincapitan väitettiin luvanneen jopa 400 prosentin tuottoja, jotka syntyisivät valuuttakaupoilla. Poliisin tekemissä tutkimuksissa on vahvistunut, ettei WinCapita-organisaatio tehnyt valuuttakauppaa, ja siksi toimintaa epäillään puhtaasti rikolliseksi toiminnaksi. Valuuttakauppa ja lupaukset suurista tuotoista toimivat houkuttimena sijoitusklubiin. Klubi maksoi pitkään "laskennallisia tuottoja" jäsenilleen saadakseen jäsenistön uskomaan toiminnan tuloksellisuuteen. Todellisuudessa voitot maksettiin uusien jäsenien sijoituspääomilla ja vanhojen jäsenten uudelleen sijoittamilla varoilla.


title: Wincapita

text: Noin 10 000 henkilöä teki sijoituksia ja rahaliikenteen yhteismäärä nousi lähes sataan miljoonaan euroon. Sijoitukset tehtiin vuosina 2005–2008. Toiminnan alkuvaiheessa tuotot pysyttiin maksamaan luvatusti, mutta toiminnan ylläpito kävi yhä vaikeammaksi ja klubi kaatui maaliskuussa 2008, jolloin varoja ei enää riittänyt tuottolupausten maksuun.


title: Wincapita

text: Vahvimmat Wincapita-keskittymät olivat Pohjanmaalla ja Pohjois-Savossa. Poliisille on tehty rikosilmoituksia eniten Uudeltamaalta (18 %), Pohjois-Savosta (17 %) sekä Pohjois-Pohjanmaalta (13 %).


title: Wincapita

text: Wincapita aloitti toimintansa vuonna 2003 Bettrust-kimppakassana, joka tarjosi keinon tehdä voittoja vedonlyönnissä. Tampereelta johdettu toiminta väitti tarjoavansa jopa 60 prosentin tuottoja vedonlyönnissä, mutta sisään pääsisi vain kutsusta ja maksamalla rekisteröintimaksun. 27. lokakuuta 2003 Floridassa rekisteröitiin verkkotunnus giiclub.com, ja Bettrust muuttui GiiClub-nimiseksi sijoitusklubiksi. Loppuvuodesta 2004 GiiClub muuttui Winclubiksi, joka toimisi yksityisenä sijoitusklubina. Keväällä 2006 se oli kerännyt parituhatta jäsentä, ja kesällä 2007 määrä kasvoi viiteentuhanteen.


title: Wincapita

text: Syyskuussa 2007 tuli julki epäilyjä, että silloinen Winclub olisi pyramidihuijaus. Kyse oli yhtiön salamyhkäisyydestä ja viranomaisten aloittamasta selvityksestä. Haastateltujen jäsenten uskoa ei horjuttanut edes se, että Winclubin johtohenkilöiden yhteystietoja oli hankala löytää, eikä heitä itseään onnistunut helposti tavoittaa. MTV3:n uutisen julkaisemisen jälkeen yhtiön verkkosivut olivat suljettuna useita tunteja.


title: Wincapita

text: Poliisi-tv kertoi Winclub-kerhosta samalla viikolla, ja ohjelman haastattelemat asiantuntijat, kuten professori Vesa Puttonen, pitivät mahdottomana, että valuuttakaupasta voisi saada jatkuvasti 400 prosentin voittoja. Hänen mukaansa valuuttakauppa on nollasummapeliä, ja siinä voitolle pääseminen on yhtä todennäköistä kuin kolikonheitossa. Keskusrikospoliisin mukaan Winclub lakkasi tulouttamasta varoja syyskuussa 2007. Myös tämän jälkeen Winclubiin tehtyjen sijoitusten määrä oli huomattava. Marraskuussa toiminnan nimi muutettiin Wincapitaksi.


title: Wincapita

text: Wincapitan verkkosivuilla oli useita katkoksia yrityksen toiminnan aikana. 7. maaliskuuta 2008 yrityksen verkkosivut lakkasivat toimimasta. Jäsenille sivuston sulkemisesta ei tiedotettu, ja epätietoiset jäsenet tarttuivat erilaisiin huhuihin. Esimerkiksi nettikeskusteluissa arvioitiin sivujen avautuvan uudelleen 16. maaliskuuta. Wincapitan toiminnan päättymisen toi julki Aamulehti, ja seurauksena asia sai laajaa julkisuutta. Luxemburgilaisen internet-palveluntarjoaja Root eSolutionsin mukaan Wincapita tyhjensi verkkosivujen sisällön maaliskuun alussa ja jätti laskut maksamatta helmikuusta lähtien.


title: Wincapita

text: Yhtiön esitteen mukaan tuotteita kehitti ja markkinoi Worlwide Investment Company Corp., joka oli Panamaan rekisteröity offshore-yhtiö. Wincapitan "sijoitusklubiin" pääsi jäseneksi toisen jäsenen suosittelemana. Jokaisella jäsenellä oli oma sijoitustili Wincapitan verkkopalvelussa, ja rahansiirrot tapahtuivat Moneybookersin kautta. Jäseneksi pääsi 3 000 euron sijoituksella. Rahalla sai peruslisenssin, valuuttasijoituksen arvon sekä suositteluoikeuden uusien jäsenien hankkimiseksi.


title: Wincapita

text: Wincapita kutsui uusien jäsenien houkuttelijoita sponsoreiksi. He saivat jokaisesta houkuttelemastaan uudesta jäsenestä sponsorointi- ja suosittelupalkkioita. Sponsorin osuus oli 20 prosenttia houkuttelemansa jäsenen laskennallisista sijoitustuotoista. Vähimmäissijoitusaika oli kuusi kuukautta. Rikostutkimuksissa on selvinnyt, että merkittävä osa sponsoreiden välittämistä rahoista ei päätynyt Wincapita-järjestelmään, vaan järjestelmän pyörittäjät olivat pidättäneet rahat suoraan itselleen ja siirtäneet vastaavan määrän "virtuaalivaroja" klubin sisällä.


title: Wincapita

text: Keskusrikospoliisin esitutkinnan mukaan suosittelija tuli usein sijoittajan lähipiiristä, ja sijoituspäätökseen vaikutti Wincapitan verkkosivujen väitteet suurista tuottomahdollisuuksista. Monesti suosittelijat mainitsivat nimeltä henkilön, joka oli jo saanut voittoja. Toiminnasta annettiin houkutteleva mutta totuudenvastainen kuva.


title: Wincapita

text: Wincapitassa oli mukana ihmisiä, joilla on kytköksiä aiempiin verkostoyrityksiin. Johtohenkilöistä yksi on tuomittu törkeästä velallisen epärehellisyydestä ja kirjanpitorikoksesta.


title: Wincapita

text: Keskeisenä sponsorina pidetty henkilö on tuomittu kahden lapsen seksuaalisesta hyväksikäytöstä. Wincapitassa vaurastui henkilöitä, jotka oli aikaisemmin todettu ulosotossa varattomiksi henkilöiksi. MTV3:n mukaan toimintaan oli sekoittunut osittain myös huumekaupan rahanpesua. Poliisi on kuulustellut törkeästä petoksesta ja rahankeräysrikoksesta epäiltynä yli sataa henkilöä.


title: Wincapita

text: Tapauksen esitutkinnassa on harjoitettu merkittäviä pakkotoimia, ja rikoksesta epäiltyjen omaisuutta on asetettu vakuustakavarikkoon yksi kahdenkymmenen miljoonan euron arvosta.


title: Wincapita

text: Tutkinnan alkuvaiheessa päätekijöiden joukkoon laskettiin oikeuden pöytäkirjojen mukaan Timo Martiskainen ja Risto Hentunen, jotka oleskelivat Thaimaassa. Martiskainen vangittiin 17. joulukuuta 2008 Helsinki-Vantaan lentoasemalla hänen palatessaan Thaimaasta. Myös vyölaukkumiehenä tunnettu Martiskainen esiintyi netissä julkaistulla videolla, jossa hän mainosti Wincapitan toimintaa Tampereella vuonna 2008.


title: Wincapita

text: Wincapitan perustaja oli Hannu Kailajärvi. Kailajärvi myönsi poliisikuulusteluissa, että Wincapita ei saanut tuottoja valuuttakaupasta ja väitti myös, ettei tällaista ollut koskaan luvannut. Tosiasiallisesti klubin ainoat tulot muodostuivat jäsenten rahasuorituksista.


title: Wincapita

text: Kailajärvi syntyi 21. marraskuuta 1962 Pirkkalassa. Hän valmistui Raision ammatillisen kurssikeskuksen tietojenkäsittelylinjalta, ja vuonna 1989 hän perusti yhdessä avovaimonsa kanssa ensimmäisen yrityksensä, joka meni neljä vuotta myöhemmin konkurssiin. Vuonna 1993 Kailajärvi perusti Tampereelle musiikkibaarin, jonka muutti myöhemmin erotiikkaravintolaksi. Vuonna 1997 hän perusti verkostomarkkinointiin perustuvan Nefernet-matkapuhelinpalvelun, joka ilmoitti välittävänsä puhelut puolet halvemmalla kuin Tele tai Radiolinja. Vuonna 2000 erotiikkaravintola oli pysyvästi maksukyvytön ja vuonna 2002 konkurssi raukesi varojen puutteeseen.


title: Wincapita

text: Vuonna 2003 Kailajärvi alkoi kerätä internetin keskustelupalstoilta urheiluvedonlyönnistä kiinnostuneita. Yhdessä yhtiökumppaninsa kanssa he keräsivät suurenevia potteja pelaajilta ja Kailajärvi sijoitti ne brittiläiseen vedonlyöntipörssi Betfairiin. Kimppakassa maksettiin klubin Moneybookers-tilille, jonne toinen perustaja oli avannut klubille tilin v. 2003 ja toiminta alkoi Giiclub-vedonlyöntipalveluna. Keväällä 2004 se ryhtyi markkinoimaan palveluitaan Tampereella järjestetyissä tilaisuuksissa ja jo saman vuoden kesällä palvelua alettiin keskustelupalstoilla epäillä pyramidihuijaukseksi.


title: Wincapita

text: Vuonna 2004 Giiclub muutti nimensä Winclubiksi, ja samalla Kailajärvi ja yhtiökumppaninsa perustivat taustayhtiö Worldwide Investment Companyn. Rekisteröinti suoritettiin aluksi Yhdysvaltoihin. Myöhemmin Panamaan perustettiin lähes samanniminen yhdistys Worldwide Investment Solutions. Oikeudenkäynnin pöytäkirjan mukaan tämä oli merkityksetön seikka. Syynä tähän oli maan yrityslainsäädäntö: Panamassa yhtiön todellista omistajaa ei saa selville ilman tuomioistuimen päätöstä. Winclub avasi tilin sveitsiläiseen Credit Suisse -pankkiin. Maaliskuussa 2006 käräjäoikeus tuomitsi Kailajärven törkeästä velallisen epärehellisyydestä ja kirjanpitorikoksesta kuuden kuukauden ehdolliseen vankeuteen, minkä tuomion myöhemmin myös hovioikeus piti voimassa. Kailajärvi muutti Aurinkorannikolle. Winclubin verkkosivut toimivat aluksi Espoossa ja myöhemmin luxemburgilaisella Root eSolutionsin internetpalvelimella. Kailajärven ulosottovelka oli lähes 300 000 euroa. Kailajärvi oli kateissa maaliskuusta 2008, kunnes hänet pidätettiin joulukuussa 2008 Ruotsissa, ja vapautettiin Suomessa tutkintavankeudesta maanantaina 14.12.2009. Käräjätuomari Mika-Pekka Sarkkisen mukaan oikeus käytti asiassa kohtuullisuus ja suhteellisuus -periaatteita. Kailajärvi ehti olla vangittuna lähes vuoden. Sarkkisen mukaan tuleva oikeudenkäynti voitiin turvata matkustuskiellolla. Kailajärven asianajaja Kavoniuksen mukaan poliisin edustaja ja syyttäjä vastustivat vapauttamista jyrkästi. Toinen klubin perustaja oli kaksi viikkoa tutkintavankeudessa ja hän sai syyttämättäjättämispäätöksen.


title: Wincapita

text: Helmikuussa 2013 Helsingin hovioikeus kovensi Kailajärven käräjäoikeudessa saamaa rangaistusta yhdellä vuodella. Hänet tuomittiin viiden vuoden vankeusrangaistukseen törkeästä petoksesta ja rahankeräysrikoksesta. Kailajärven entinen naisystävä Tiina Wartti tuomittiin yhden vuoden ja kolmen kuukauden ehdolliseen vankeuteen avunannosta törkeään petokseen ja rahankeräysrikokseen.


title: Wincapita

text: Wincapitan tutkinnan alkuvaiheessa liikkui runsaasti vääriä huhuja koskien Wincapitan toimintaa. Ensimmäisen huhun mukaan sijoitusklubin toiminnan keskeytys johtui siitä, että poliisi aloitti sijoitusklubin tutkinnan ja sen seurauksena klubin rahaliikenne keskeytettiin. Toisen huhun mukaan klubin johto olisi itse pyytänyt tutkintaa rahanpesuepäilyjen vuoksi.


title: Wincapita

text: Poliisi tutkii Wincapitan toimintaa törkeänä petoksena ja rahankeräysrikoksena. Wincapita-tutkinnasta on tulossa yksi Suomen historian laajimmista rikostutkimuksista. Mukana on parikymmentä taloustutkijaa ja kolme syyttäjää. Tutkinnan yleisjohtaja Leila Melanderin mukaan 97 miljoonan rahavaroista 89 miljoonaa euroa maksettiin sijoittajille ja loput on kateissa. Toukokuussa ilmoitettiin, että kuusi miljoonaa euroa on jäädytetty tileille Britanniaan ja Espanjaan.


title: Wincapita

text: Kesäkuussa tutkinnan yhteydessä suoritettiin ensimmäiset pidätykset, mutta ketään ei ole vielä vangittu. Kiinniotetut eivät kuuluneet ylimpään johtoon. Marraskuussa ilmoitettiin, että vakuustakavarikossa, hukkaamiskiellossa tai väliaikaistoimenpitein takavarikoituna on noin 15 miljoonaa euroa. Wincapitan toiminnasta oli tehty yli tuhat rikosilmoitusta, joissa vahingot olivat yhteensä noin 13,3 miljoonaa euroa. Keskusrikospoliisilla on hallussa asiakirja, jossa pääepäilty kertoo Wincapitan olevan petollista toimintaa. Samaten esitutkinnassa kuulustellut henkilöt kertoivat saaneensa tiedon toiminnan petollisuudesta pääepäillyltä.Päätekijäksi epäilty Hannu Kailajärvi otettiin kiinni Ruotsissa Suomen keskusrikospoliisin ja Ruotsin poliisin yhteistyön ansiosta. Keskusrikospoliisin mukaan Kailajärvi on kuulusteluissa myöntänyt, että WinCapita ei ole saanut tuottoja valuuttakaupoista, vaan sen varat ovat muodostuneet ainoastaan jäsenten rahasuorituksista. Kailajärvi on tuomittu aikaisemminkin vastaavanlaisista rikoksista. Voittoja on 10 000 sijoittajan joukosta saanut vain pyramidin pieni kärki, viisi prosenttia klubilaisista keräsi kolme neljäsosaa rahoista. Sijoituksista osa on maksettu käteisenä, joten klubissa liikkui merkittävästi enemmän rahaa kuin virallisesti sijoitetut 99 miljoonaa euroa. Klubin romahtaessa sen tilillä oli enää 4,8 miljoonaa euroa. Klubi ei tehnyt valuuttakauppaa, toisin kuin on annettu ymmärtää, vaan kaikki tuotot tulivat uusien jäsenten maksamista maksuista ja sijoituksista, minkä Kailajärvi on myöntänyt poliisille.


title: Wincapita

text: Kailajärven lainopillinen avustaja oli alun perin Kari Uoti. Uoti kuitenkin luopui itse tehtävästä, koska epäili, että hänen oma historiansa saattaisi vaikuttaa Kailajärven mahdollisuuteen saada asiallista kohtelua.


title: Wincapita

text: Niin kutsutun Wincapitan päähaaran, eli Hannu Kailajärven ja hänen entisen naisystävänsä Tiina Wartin, joita epäiltiin tutkinnan jälkeen olleen Wincapitan päätekijät, oikeudenkäynti aloitettiin Vantaalla 2. helmikuuta 2011. Kailajärveä ja Warttia syytettiin ensisijaisesti törkeästä petoksesta sekä rahankeräysrikoksesta ja syyttäjä vaatii Kailajärvelle vähintään 5 vuotta vankeutta. Päähaaran lisäksi eri puolilla Suomea on noin 50 erillistä muuta tutkintahaaraa, joissa rikosepäiltyjä on yhteensä noin 600.


title: Wincapita

text: Hannu Kailajärvi tuomittiin 2. joulukuuta 2011 käräjäoikeuden päätöksellä neljän vuoden vankeusrangaistukseen, joka on törkeän petoksen enimmäisrangaistus. Syyte rahankeräysrikoksesta hylättiin. Tiina Wartti tuomittiin avunannosta törkeään petokseen 1 vuoden ehdolliseen vankeusrangaistukseen. Sekä syyttäjä että tuomitut valittivat käräjäoikeuden päätöksestä. Samassa yhteydessä annettiin tuomio myös Kailajärven ja Wartin talokaupoista. Wartti tuomittiin puolen vuoden ehdolliseen vankeusrangaistukseen veropetoksesta ja avunannosta törkeään veropetokseen. Kailajärven osalta syytteet talokauppojen epäselvyyksistä hylättiin. Hovioikeudessa Wartin ja mökkien myyjien ehdollinen vankeusrangaistus kaatui ja he saivat sakot.


title: Wincapita

text: 7. helmikuuta 2013 Helsingin hovioikeus katsoi Kailajärven syyllistyneen törkeän petoksen lisäksi myös rahankeräysrikokseen ja tuomitsi tämän viideksi vuodeksi vankeuteen. Hovioikeus määräsi hänet heti vangittavaksi. Naisystävän katsottiin syyllistyneen avunantoon törkeään petokseen ja rahankeräysrikokseen. Naisystävä oli tehnyt laskutettavana yrityksensä työnä käännöstöitä klubin taustayhtiöille viimeisen puolentoista vuoden ajan ennen klubin loppumista noin 40 tuntia kuukaudessa. Hänet tuomittiin vuodeksi ja kolmeksi kuukaudeksi ehdolliseen vankeuteen. Kailajärvi tavoitettiin samana päivänä ja passitettiin vankilaan.


title: Wincapita

text: Tuomioista valitettiin korkeimpaan oikeuteen. Se ei ottanut käsiteltäväkseen petososuutta, joten sen osalta hovioikeuden tuomio jäi pysyväksi. Helmikuussa 2014 korkein oikeus päätti äänestystuloksella 3-2, että hovioikeuden tuomiota rahankeräysrikoksesta ei muuteta.


title: Wincapita

text: Klubin jäsenistöä vastaan käydään myös jatkuvia oikeudenkäyntejä, joissa heidän WinCapitasta saatuja tuottojaan määrätään palautettavaksi valtiolle. Osa jäsenistöstä joutuu maksamaan täysimääräisenä korvaukset. Joissakin käräjäoikeuksissa on takaisinmaksuja kohtuullistettu jopa 1/3-osaan saaduista tuotoista.


title: Wincapita

text: Kaksi WinCapitan jäsentä on saanut langettavan tuomion vuonna 2014. Toinen henkilö käräjäoikeudesta, jossa tuomio avunannosta törkeään petokseen ja rahankeräysrikokseen, ja toinen hovioikeudesta avunannosta rahankeräysrikokseen.


title: Wincapita

text: Maaliskuussa 2010 Espoossa esiteltiin uusi yhtiö, Worldwide Investment Solutions House WinCapita Oy. Hannu Kailajärvi konsultoi, mutta ei omista yhtiötä.


title: Wincapita

text: Pyramidihuijauksessa keksitään kohde ja toimintatapa, joka houkuttelee jäseniä. Kohteen todellinen arvo on vain murto-osa väitetystä, tai kohde on täysin keksitty. Pyramidihuijauksessa uudet jäsenet maksavat vanhojen jäsenten tuotot. Toiminta loppuu siinä vaiheessa, kun pyramidin kasvu hidastuu niin paljon, että uusilta jäseniltä kerättävät varat eivät enää riitä vanhoille jäsenille meneviin maksuihin. Asiantuntijoiden mukaan pyramidipeleissä tienaa vain alle prosentti osallistujista.


title: Wincapita

text: WinCapitassa myös henkilöt, jotka eivät ole suositelleet ketään, ovat saaneet tuottoja.


title: Wincapita

text: WinCapitan jäsenistö perusti ns. Puolustusrintaman vuonna 2009 puolustamaan klubin jäsenien oikeuksia. Puolustusrintamassa on tuhansia jäseniä. Puolustusrintaman jäsenet kokevat, että valtio haluaa takavarikoida itselleen kaikki klubituotot jäseniltä ja työllistää Suomen virkamiehiä (KRP:n tutkijoita, syyttäjiä, tuomareita, ulosottomiehiä ym.). Oulun KRP:n yksikkö, joka laitettiin tutkimaan WinCapitan tapausta, oli lopetusuhan alaisena vuonna 2008. Pelkästään neljän kuukauden välein uusittuja jäsenistön takavarikko-oikeudenkäyntejä on ollut yli 10 000 kappaletta noin kuuden vuoden ajalta. Puolustusrintama arvostelee Oulun KRP:n esitutkintaa, joka on heidän mielestään ollut ammattitaidotonta ja jäseniä sekä päähaaraa pelkästään syyllistävää, eikä puolustavaa materiaalia ole otettu kenestäkään. Klubin toiminta ei päättynyt todistettavasti klubin varojen vähyyteen vaan Iso-Britanniassa olevalle klubin päätilille jäi n. 4.8 miljoonaa euroa klubin sulkemishetkellä.


title: Wincapita

text: Myös Kailajärven ex-naisystävä kokee, että hänet on oikeusmurhattu Suomessa pelkän henkilökohtaisen suhteen perusteella ja hän on saanut ei-yhdenvertaisen kohtelun verrattuna WinCapitan päähaaran kahteen miestoimijaan (joista toinen on klubin perustaja) ja joilla on hänen mielestään ollut päätekijään verrattavat roolit. Nämä mieshenkilöt saivat syyttämättäjättämispäätöksen päähaaran syyteharkinnassa. Näillä miestoimijoilla ei myöskään ole ollut takavarikoita kuten muilla klubiin kuuluneilla huolimatta yli puolen miljoonan euron klubituotoista. Kailajärven ex-naisystävä kirjoittaa oikeusmurhastaan ja ei-yhdenvertaisesta kohtelustaan blogissaan ”Syyttömänä Tuomitut” ja hän on valittanut eri Eurooppa-tasoille tuomiostaan.


title: Villandry

text: Villandry on renessanssityyliä edustava linna Loire-joen laaksossa noin 15 km länteen Tours'in kaupungista. Se on tunnettu kolmesta puutarhastaan, joita ovat linnantornin alapuolella oleva keittiöpuutarha, suuri ranskalaistyylinen koristepuutarha sekä vesipuutarha. Linnan sisustus on 1700-luvulta.


title: Villandry

text: Villandry valmistui 1536 viimeisenä suurista Loiren rantaan rakennetuista suurista renessanssilinnoista. Sen rakennutti Frans I:n raha-asiainministeri Jean le Breton, joka oli johtanut ja valvonut kruunun lukuun Chambordin linnan töitä oltuaan aiemmin lähettiläänä Roomassa, jossa oli tutustunut puutarhataiteeseen.


title: Villandry

text: Villandry kuuluu Sully-sur-Loiren ja Chalonnesen väliseen alueeseen Loire-joen laaksossa, joka on kuulunut Unescon maailmanperintöluetteloon vuodesta 2000.


title: Jesper

text: Jesper on miehen etunimi, jota käytetään lähinnä Pohjoismaissa. Jesper on pohjoismainen vastine Jasperille.


title: Jesper

text: Jesper on hyvin yleinen etunimi Tanskassa, jossa se oli kutsumanimi 34 542 henkilölle vuonna 2007. Suomessa nimi on lokakuuhun 2016 mennessä annettu noin 2430 henkilölle. Nimi oli suosituimmillaan Suomessa vuosina 1980–2009, jolloin yhteensä 1792 poikaa sai nimen Jesper.


title: Jesper

text: Jesperin ja sen eri muunnelmien uskotaan olevan peräisin persian kielen ""aarteenhaltijaa"" tarkoittavasta ilmaisusta "kansbar". Samaa alkuperää on myös nimi Kasper (Caspar). Kristinuskossa Jesper-nimi yhdistetään Itämaan tietäjiin, joista yksi oli perimätiedon mukaan nimeltään Caspar.


title: Jesper

text: Jesperin nimipäivää juhlistetaan Suomessa Kasperin päivänä, eli 20. lokakuuta. Suomenkieliseen kalenteriin nimi otettiin vuonna 2010, jolloin siihen lisättiin 39 uutta nimeä. Ruotsinkielisessä kalenterissa nimi on ollut jo aikaisemmin.


title: Kate Todd

text: Kate Todd (s. 12. joulukuuta 1987 Barrie, Ontario, Kanada) on kanadalainen näyttelijä. Hänet tunnetaan televisiosarjasta "Radio Free Roscoe", jota tuotettiin vuosina 2003–2005. Hän esitti sarjassa Lily Randall nimistä tyttöä. Hän oli sarjassa ollessaan 15–16-vuotias. Hän osaa puhua englantia ja ranskaa sujuvasti.


title: Antonio María Rouco Varela

text: Antonio María Rouco Varela (s. 20. elokuuta 1936, Villalba) on espanjalainen eläkkeellä oleva arkkipiispa. Hän toimi Santiago de Compostelan arkkipiispana 1984–1994, Madridin arkkipiispana 1994–2014 ja Espanjan piispojen kokouksen puheenjohtajana 1999–2005 sekä 2008–2014.


title: Antonio María Rouco Varela

text: Rouco opiskeli teologiaa Universidad Pontificia de Salamanca 1954–1955 ja 1957–1958. Hänet vihittiin papiksi 1959 ja nimitettiin seurakuntapapiksi. Hän opiskeli edelleen teologiaa ja oikeustiedettä Münchenissä ja hänestä tuli kanonisen lain tohtori 1964. Hän opetti myöhemmin Mondoñedon seminaarissa ja Münchenin yliopistossa.


title: Antonio María Rouco Varela

text: Hänet nimitettiin piispaksi 1976 "Gergin" arvonimellä. Hän oli Santiago de Compostelan hiippakunnan apulaispiispa, kunnes hänestä tuli kaupungin arkkipiispa 1984 ja Espanjan piispainkokouksen pysyvän komitean jäsen.


title: Antonio María Rouco Varela

text: Paavi Johannes Paavali II nimitti Rouco Varelan kardinaaliksi 1998, ja hän johti piispainkokousta vuodesta 1999 vuoteen 2005. Syynä siihen, ettei Rouco saanut jatkaa asemassa pidetään hänen tiukkaa suhtautumistaan autonomiaa tavoitteleviin baski- ja kataloninationalisteihin. Hänet valittiin kuitenkin uudelleen vuonna 2008.


title: Antonio María Rouco Varela

text: Rouco Varela on ollut huonoissa väleissä Espanjaa vuodesta 2004 hallinneen Zapateron sosialistihallituksen kanssa ja kutsunut homoavioliittoja "suurimmaksi katastrofiksi 2000 vuoteen." Tammikuun 2008 lopulla Espanjan piispainkokous antoi julkilausuman, jossa se paheksui sosialistihallituksen neuvottelua ETA:n kanssa ja kehotti varsin avoimesti äänestämään oikeistoa. Kirkko myös järjesti perheen arvoa korostavan juhlan Madridin keskustassa.


title: Man of Action

text: Man of Action on yhdysvaltalainen neljän henkilön Joe Kellyn, Duncan Rouleaun, Joe Caseyn ja Steven T. Seaglen perustama kehitys- ja tuotantotalo, joka keskittyy kirjoittamiseen, konseptoimiseen ja kehitystyöhön sarjakuvien, television ja videopelien parissa. Ryhmä tunnetaan erityisesti luodessaan piirrossarjan Ben 10. He ovat myös tehneet sarjakuvia muun muassa DC Comicsille, Marvel Comicsille ja Image Comicsille.


title: Will

text: Will voi tarkoittaa seuraavia:


title: Rauta(III)oksidi

text: Rauta(III)oksidi on raudan yhdiste hapen kanssa, jossa happi esiintyy hapetusluvulla -II ja rauta +III. Näin muodostuva yhdiste on FeO. Se voidaan myös nimetä "dirautatrioksidiksi" tai "ferrioksidiksi". Rauta(III)oksidi on yksi raudan useista happiyhdisteistä ja sillä on paramagneettisia ominaisuuksia.


title: Rauta(III)oksidi

text: Elintarvikkeiden lisäaineissa rauta(III)oksidin E-koodi on E 172.


title: Rauta(III)oksidi

text:
Rauta(III)oksidia käytetään puhtaan raudan tuottamiseen masuunissa. Sitä käytetään myös väriaineena ja lasin kiilloittamiseen.
3CO + FeO → 2Fe + 3CO


title: Ville Koskimaa

text: Ville Koskimaa (s. 21. toukokuuta 1983 Vaasa) on suomalainen jalkapalloilija, joka edustaa Ykkösessä pelaavaa Kokkolan Pallo-Veikkoja. Hän on pelipaikaltaan keskuspuolustaja.


title: Ville Koskimaa

text: Koskimaa aloitti Veikkausliiga-uransa toukokuussa 2006 liigaan nousseen Vaasan Palloseuran joukkueessa. Kaudet 2009–2010 hän edusti FC Honkaa, mutta palasi Vaasaan kaudeksi 2011.


title: Njassanripsimonni

text:
Njassanripsimonni ("Synodontis njassae") on ripsimonneihin kuuluva kala, jota pidetään myös akvaarioissa. Se on endeeminen Njassajärven ja siihen laskevien jokien kala.
Njassanripsimonnilla on kellanharmaalla pohjalla tummanruskeita pilkkuja. Joissakin yksilöissä pilkut ovat pieniä, toisissa suuria. Pilkutuksen mukaan lajia ei voi jakaa alalajeihin, vaikka jotkut ovat yrittäneet. Maksimipituus on noin 20 cm mutta useimmat aikuiset yksilöt jäävät yleensä noin 10 cm pitkiksi. Kala pystyy tuottamaan kuuluvia ääniä rintalihaksiinsa liittyvillä piikeillä.


title: Njassanripsimonni

text: Njassanripsimonneja on eniten Njassajärven kalliorantojen tuntumassa, mutta niitä tavataan myös muualla järvessä ja saman vesistön joissa. Kala voi hakeutua päiväsaikaan niin syvälle kuin happipitoisuus sallii - jopa 230 metriin. Yöksi se tulee lähemmäs pintaa.


title: Njassanripsimonni

text: Njassanripsimonnit ovat akvaariossa aktiivisia hämärän aikaan ja piileksivät päivän kivenkolossa tai muussa suojaisassa paikassa. Njassanripsimonnit ovat lisääntyneet vankeudessa, muta tähän epäillään käytetyn hormoneita.


title: Njassanripsimonni

text: Njassanripsimonni syö luonnossa lähinnä eläinplanktonia. Akvaariossa njassanripsimonneja ruokitaan pohjaan painuvilla hiutaleilla ja tableteilla. Njassanripsimonnin kotiveden Njassajärven vesi on kovaa, emäksistä (pH 7,5-8,7) ja melko lämmintä (23-28 astetta).


title: Sven-Olof Sandberg

text:
Sven-Olof Sandberg (28. joulukuuta 1905 Tukholma – 20. elokuuta 1974 Danderyd) oli ruotsalainen säveltäjä ja tekstinkirjoittaja.
Hän on ollut naimisissa kolme kertaa, joista toinen kerta oli pianistin ja säveltäjän Gunnel Andrén kanssa ja kolmannella kerralla tekstintekijän Gunilla Nordströmin kanssa.


title: Almar Fabritius

text: Ernst Almar Ferdinand Fabritius (Käytti Saksassa peitenimeä Fager) (8. helmikuuta 1874 Myrskylä – 12. elokuuta 1953) oli suomalainen jääkärikapteeni ja eduskunnan ruotsinkielisen pikakirjoituskanslian päällikkö. Hänen vanhempansa olivat hevoshoidonneuvos Ernst Fabritius ja Alma Polin. Hänet vihittiin avioliittoon vuonna 1903 Tora Lilia Jonesin kanssa, ja he saivat kaksi lasta.


title: Almar Fabritius

text: Almar Fabritius kirjoitti ylioppilaaksi Helsingin ruotsalaisesta normaalilyseosta vuonna 1893 ja liittyi Uusmaalaiseen osakuntaan. Hän jatkoi opintojaan Helsingin yliopiston filosofisen tiedekunnan historiallis-kielitieteellisellä osastolla, ja valmistui filosofian kandidaatiksi vuonna 1896 ja maisteriksi vuonna 1897. Hän jatkoi opintojaan lainopillisessa tiedekunnassa. Vuosina 1900–1903 Fabritius toimi Loviisassa Uudenmaan pankin haarakonttorin johtajana ja hoiti oman työnsä ohella Lappträskin pitäjässä sijaitsevan Sjökullan Latokartanon virkatalon ja maanviljelyskoulun talousasioita. Hän toimi myös Lappträskin kuntakokouksen puheenjohtajana vuonna 1903.


title: Almar Fabritius

text: Fabritius toimi valtiopäivillä pikakirjoittajana vuodesta 1894 alkaen, ja toimi eduskunnan ruotsinkielisen pikakirjoituskanslian päällikkönä useita vuosikymmeniä, aina 77-vuotiaaksi vuoteen 1951 saakka. Hän toimi myös ruotsinkielisen Gabelsberger-pikakirjoitusyhdistyksen puheenjohtajana usean vuoden ajan.


title: Almar Fabritius

text: Fabritius kehitti uuden ruotsinkielisen version Gabelsbergerin pikakirjoitusjärjestelmästä. Järjestelmä julkaistiin vuonna 1944 nimellä "Svensk snabbskrift". Fabritiuksen poika Fabian Fabritius jatkoi järjestelmän ja oppikirjan kehittämistä, ja opetti pikakirjoitusta kyseisellä järjestelmällä Svenska handelshögskolanissa.


title: Almar Fabritius

text: Fabritius osallistui sortoajan alusta alkaen venäläistyttämispolitiikan vastaiseen toimintaan ja oli mukana suuren adressin valmistelutyössä. Hän työskenteli vuosina 1899–1900 Eugen Schaumanin ylioppilaiden keskuudessa aloittaman ampumaharrastuksen edistämiseksi ja toimi Uusmaalaisen osakunnan edustajana osakuntien asettamassa komiteassa, jonka tarkoituksena oli perustaa kiertopalkinto osakuntien välisiin ampumakilpailuihin.


title: Almar Fabritius

text: Vuosina 1900–1903 Fabritius toimi kagaalin asiamiehenä Loviisassa sekä Itä-Uudenmaan ympäristökunnissa. Kutsuntalakon aikana Fabritius julkaisi useita aiheeseen liittyviä poliittisia kirjoituksia. Hän teki aloitteen Lappträskin ja Ruotsinpyhtään asevelvollisuuslakkolaisten kutsuntapäivinä 10. kesäkuuta 1902. Hän toimi Loviisassa toimeenpannun mielenosoituksen järjestelijänä, missä julkisesti ilmoittivat läsnä olleelle kuvernööri Mihail Kaigorodoville, etteivät he tule alistumaan laittomiin kutsuntoihin. Fabritius oli samoin sen vetoomuksen aloitteentekijä, jonka Itä-Uudenmaan kunnat asevelvollisuuskysymyksessä esittivät Lounais-Suomen kunnallismiehille Turussa.Suomen jääkärien elämäkerrasto 1975 s. 112


title: Almar Fabritius

text: Vuonna 1902 Fabritius esitti Lapinjärven kirkossa voimakkaan vastalauseen, mikä kohdistui siihen, että kirkossa oli tarkoitus julkaista asevelvollisuusukaasi, jota hän piti laittomana. Tämän episodin johdosta hänet asetettiin syytteeseen kirkkorauhan häiritsemisestä. Oikeus kuitenkin katsoi hänet syyttömäksi ja Fabritius sai vapauttavan tuomion teostaan. Suurena asevelvollisuuden vastustajana hän kieltäytyi Lappträskin kuntakokouksen esimiehenä toimiessaan esittämästä kuvernööri Kaigorodoffin kirjelmää, jossa oli määrä antaa määräys jäsenten valitsemiseksi kutsuntalautakuntaan. Tästä teosta hänet tuomittiin sakkorangaistukseen. Vuonna 1903 Fabritius karkotettiin maasta edellä mainittujen ja yleensäkin Itä-Uudellamaalla hänen harjoittaman poliittisen toiminnan johdosta.


title: Almar Fabritius

text: Karkotuksen jälkeen Fabritius asettui asumaan Tukholmaan vuosiksi 1903–1905 ja toimi Nordiska museetin amanuenssina. Maanpakonsa aikana hän liittyi poliitikkoryhmään, joka Konni Zilliacuksen johdolla esitti aktiivisempaan poliittiseen vastarintaan ryhtymistä. Kyseisen ryhmän toiminnan tuloksena syntyikin Suomen aktiivinen vastustuspuolue, jonka perustaminen toteutettiin syksyllä vuonna 1904. Fabritius avusti myös Konni Zilliacusta Fria Ordin toimittamisessa ja järjesti lehden salakuljetuksen Suomeen. Hän oli eri tavoin mukana myös aselaiva John Grafton -yrityksessä. Tukholmassa Fabritius osallistui myös Colonia Finlandesan Argentiinan perustaneeseen hankkeeseen.


title: Almar Fabritius

text: Maanpaosta palattuaan Fabritius jatkoi tointaan pikakirjoittajana valtiopäivillä sekä tehtäviään Nya Pressenin toimittajana kirjoittaen artikkeleita nimimerkillä Snapphane.


title: Almar Fabritius

text: Fabritius otti vuonna 1906 osaa aktiivisen vastustuspuolueen sisarliikkeen Voimaliiton toimintaan ja kuului sen keskushallitukseen. Tämän toiminnan johdosta hän oli syytettynä valtiopetoksesta Turun hovioikeudessa ja myöhemmin korkeimmassa oikeudessa vuonna 1914 (katso viereinen kuva aiheesta).


title: Almar Fabritius

text: Ensimmäisen maailmansodan alkaessa Fabritius suunnitteli yhdessä tri Sivénin, kapteeni Nylanderin ym. kera yhteisymmärryksessä Saksan kanssa toimivan itsenäisyyspuolueen aikaansaamista. Hänen oivalluksenaan voidaan pitää koko ideaa jääkäriaatteesta. Maisteri Fabritiuksen käsityksen mukaan Saksa tulisi mahdollisesti maailmansodassa etenemään Suomen suuntaan ja miehittämään Ahvenanmaan sekä etenemään Turun kautta Helsinkiin ja tämän johdosta Suomen tulisi käyttää tätä miehityksestä aiheutuvaa mahdollisuutta omiin itsenäisyyspyrkimyksiin. Hän tiesi kuitenkin, että heidän niin sanottujen entisten aktivistien tuli yhdistää voimansa ylioppilasaktivistien kanssa, jotta itsenäisyyspyrkimyksiä voitaisiin ajaa täysipainoisesti. Niinpä hän teki asiasta esityksen Uusmaalaisen osakunnan ylioppilaille marraskuun manifestin julkaisupäivänä vuonna 1914. Ylioppilaiden puolelta tilaisuudessa olivat läsnä tohtori Arvid Mörne, maisteri Runar Appelberg, kamreeri Verner Hougberg ym. Entiset aktivistit joutuivat odottelemaan vuoden 1914 loppuun ennen kuin vuoden 1915 alussa ylioppilasaktivistit näyttivät vihreää valoa yhteistoimintaan vanhan gagaalin ja niin sanottujen entisten aktivistien kanssa (ylioppilasaktivistit olivat tosin tehneet periaatteellisen päätöksen 27. marraskuuta 1914 Ostrobotnian talossa pidetyssä kokouksessa).


title: Almar Fabritius

text: Tämän päätöksen johdosta Fabritius omistautui vuodesta 1915 lähtien kokonaan aktivistiliikkeelle. Saatuaan helmikuussa 1915 tiedon ylioppilaiden aktivistiliikkeeltä tohtori V. O. Sivénin kera, hän teki aloitteen sellaisen järjestön muodostamiseksi, joka avustaisi ja tukisi aktivistiliikettä taloudellisesti. Hän matkusti tässä tarkoituksessa pidetyn kokouksen valitsemana ja toimeenpanevan komitean valtuuttamana Tukholmaan ja edelleen Saksaan tapaamaan meriattasea von Fischeriä, joka ei suhtautunut asiaan suopeasti vaan kysyi Fabritiukselta, mitä "intressejä Saksalla voisi olla Suomessa". Tähän Fabritius ei osannut vastata, mutta von Fischer neuvoi häntä matkustamaan edelleen Berliiniin ja pyrkiä siellä asianomaisten puheille. Berliiniin hän matkustikin, tosin Tukholman kautta, missä hänen seuraansa yhtyivät Gummerus ja Donner, ja kolmikko lähti neuvottelujen jälkeen Berliiniin maaliskuun lopussa. Siellä he tapasivat Landgrafenstrasse 20:ssä Wetterhoffin ja tohtori Sundvallin, mutta neuvottelut kääntyivätkin Locktedt-kurssin lopettamisuhkaan. Tähän loppuikin Fabritiuksen toiminta asiassa (herrat riitautuivat keskenään, Wetterhoff mukaan lukien.) Kun Gummerus jäi Berliiniin hoitamaan kyseisiä toimia ja Donner matkusti Ruotsiin samoissa tehtävissä, niin Fabritius suuntasi kulkunsa jääkärioppiin Lockstedter Lageriin.


title: Almar Fabritius

text: Fabritius liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 12. huhtikuuta 1915, ja hänet komennettiin elokuussa 1915 etappitehtäviin Tukholmaan, missä hän työskenteli ensin Saksan leiriltä saamansa komennustodistuksensa turvin ja myöhemmin Tukholman valtuuskunnan siihen valitsemana edustajana yhdessä Gummeruksen ja kapteeni Heldtin kanssa. Fabritius laati värväyssuunnitelmat, jotka syyskuussa lähetettiin Suomeen ylioppilaskomitean käyttöön. Hän työskenteli jo sitä ennen yhdessä Gummeruksen kanssa saadakseen ruotsalaisten aktivistien, etenkin Ruotsin Berliinin-lähettilään kreivi Tauben vaikutuksen avulla saksalaiset suostumaan suomalaisen sotilasjoukon laajentamiseen pataljoonaksi. Tukholmassa hänen värväysaikainen asemapaikkansa oli kapteeni Heldtin toimisto.


title: Almar Fabritius

text:
Fabritius toimi vuoden 1916 alusta lähtien Suomen aktivistiliikkeen ulkomaanvaltuuskunnan jäsenenä aina sen toiminnan lopettamiseen saakka syyskuussa vuonna 1917 siitäkin huolimatta, että kapteeni Heldt tuli karkotetuksi Ruotsista ja hänen tilalleen toimistoon komennettiin saksalaisten puolelta tohtori Schmidt. Valtuuskunta teki myös rintamakäyntejä Saksaan, missä sen huomattavin käynti suomalaisten joukkojen luokse loka–marraskuussa vuonna 1916 kesti useita päiviä. Valtuuskuntaan kuuluivat von Bonsdorff, Donner, Fabritius ja Sairio. Toinen merkittävä käynti Saksassa Berliinissä saksalaisten viranomaisten puheilla tapahtui maaliskuun 21. päivänä 1917, ja siihen myös Fabritius osallistui yhdessä vapaaherra Adolf von Bonsdorffin ja Berliinin suomalaisen toimiston johtajan Samuli Sarion kanssa. Käynnillä esiteltiin suunnitelma Ahvenanmaan valtaamisesta ja siitä eteneminen Turun kautta Helsinkiin Suomen ankaran talven takia suotuisia jääolosuhteita hyväksi käyttäen. Tällöin Saksan viranomaiset eivät voineet esitykseen suostua.
Kolmannen kerran hän matkusti Saksaan tapaamaan suomalaisia joukkoja ns. luottamusmieskäynnille 17.–22. huhtikuuta 1917 yhdessä pankinjohtaja von Essenin ja maanviljelijä Ekolan kanssa. Tapaamisella he esitelmöivät Suomessa vallitsevista mielialoista ja oloista.


title: Almar Fabritius

text:
Fabritius yritti puolestaan kesällä vuonna 1917 saada muodostetuksi Wetterhoffin suunnitteleman ”Itämeren asiain valiokunnan” Saksan ulkoministeriön yhteyteen, mutta yritys jäi kuitenkin kesken Wetterhoffin vangitsemisen johdosta. Hän teki Venäjän vallankumouksen tapahduttua aloitteen kirjallisen lupauksen hankkimiseksi Saksan keisarilta siitä, että Saksa mikäli mahdollista toteuttaisi Suomen itsenäisyyden ja joka tapauksessa rauhanneuvotteluissa kannattaisi laajennettua autonomiaa Suomelle (Vakuutus, joka oli ajateltu vastapainoksi venäläisten lupauksille, ei kuitenkaan koskaan tullut vaikuttamaan poliittiseen toimintaan kotimaassa).
Hän sai ensi kerran kotimaassa käydessään vuoden 1918 alkupäivinä senaatin puheenjohtajalta Svinhufvudilta valtuudet hankkia Ruotsista aseapua, jos Suomessa syntyisi taistelu. Hän perusti näitten valtuuksien nojalla viikkoa ennen Suomen sisällissodan alkua Tukholmaan toimiston, josta sitten tuli Suomen lähetystön sotilastoimisto. Toimiston merkittävin saavutus Suomen sotatoimien auttamiseksi Ahvenanmaalla sen järjestämä miehistön ja aseiden lähetysyritys Uudenmaan suojeluskunnan tueksi S/S Hero aluksella Tukholmasta helmikuussa vuonna 1918. Tämä yritys kumminkin kariutui, kun Ruotsin hallitus väitti aseita varastetuiksi ja takavarikoi lastin. Tämä oli suora kannanotto Ruotsin taholta Ahvenanmaa kysymykseen. Fabritiuksella oli sisällissodan alettua kenraali Mannerheimilta saatu mandaatti toimia sotilasasiamiehenä Tukholmassa.


title: Almar Fabritius

text: Fabritius toimi vuosina 1918–1919 jälkiselvittelytyössä, joka koski haavoittuneiden ruotsalaisten vapaaehtoisten korvausasioita. Hän palasi kotimaahan toukokuussa 1919 ja jatkoi entisessä toimessaan eduskunnan ruotsinkielisen pikakirjoituskanslian päällikkönä, jossa tehtävässä hän toimi vuosina 1919–1951. Hänet on haudattu Helsingin Hietaniemen hautausmaalle.


title: Sergei Ahromejev

text: Sergei Fjodorovitš Ahromejev (ven. Сергей Фёдорович Ахромеев, 5. toukokuuta 1923 – 24. elokuuta 1991) oli Neuvostoliiton marsalkka maaliskuusta 1983 lähtien sekä Neuvostoliiton sankari vuodesta 1982 lähtien.


title: Sergei Ahromejev

text: Vuosina 1984–1988 hän toimi Neuvostoliiton asevoimien komentajana. Näin hän oli mukana neuvotteluissa jotka lopulta lopettivat Kylmän sodan. Hän oli kuitenkin tyytymätön Mihail Gorbatšovin uudistuksiin armeijasta ja jätti paikkansa. Syy eroamiseen oli Gorbatšovin päätös purkaa armeijan uusin ja tarkin ballistinen ohjus, SS-23 Spider.


title: Sergei Ahromejev

text: Maaliskuussa 1990 hänestä tehtiin Neuvostoliiton presidentin neuvonantaja.


title: Sergei Ahromejev

text: Vuoden 1991 vallankaappausyrityksen aikana Ahromejev palasi lomaltaan Sotšista ja tarjosi apuaan vallankaappaajille. Vaikka hän ei lopulta osallistunutkaan yritykseen, sen epäonnistuttua Ahromejev hirttäytyi Kremlin toimistossaan. Itsemurhaviestissään hän kertoi, ettei voinut enää elää, kun instituutiot, joille hän oli omistanut elämänsä, olivat tuhoutumassa. On myös ollut huhuja että hänet olisi murhattu, jotta häntä olisi estetty paljastamasta toisten kumppanuutta vallankaappausyrityksessä.


title: Sergei Ahromejev

text: Pian hänen kuolemansa jälkeen hänen hautansa vandalisoitiin ja hänen ruumiinsa riisuttiin univormusta jossa hänet oli haudattu. Syyllisiä ei löydetty, eikä tiedetä oliko kyseessä pelkkä häpäiseminen vai aiottiinko puku tai sen koristeet myydä.


title: Red Rocha

text: Ephraim J. ”Red” Rocha (18. syyskuuta 1923 – 13. helmikuuta 2010) oli yhdysvaltalainen koripalloilija. Hän oli ennen ammattilaisuraansa Oregon State Universityssa.


title: Red Rocha

text: Hilossa, Havaijilla syntynyt Rocha sai NBA-varauksensa vuonna 1947; hänen joukkueitaan olivat muiden muassa Baltimore Bullets ja Syracuse Nationals. Hän oli voittamassa Nationalsissa NBA:n mestaruutta kaudella 1954–1955.


title: Red Rocha

text: Rocha oli kahdesti pelaajana . Hän vetäytyi peliuraltaan vuonna 1957, mutta jatkoi uraansa valmennustöissä Detroit Pistonsissa ja Havaijin yliopistolla.


title: Joseba Sarrionandia

text: Joseba Sarrionandia Uribelarrea (s. 13. huhtikuuta 1958 Iurreta, Biskaja) on baskikirjailija. Hän on kirjoittanut monia runokirjoja, novelleja ja romaaneja.


title: Joseba Sarrionandia

text: Sarrionandia väitteli filosofian tohtoriksi Deuston yliopistosta ja työskenteli baskin kielen opettajana UNEDissa ("Universidad Nacional de Educación a distancia" eli kansallinen etäopiskelijoiden yliopisto). Hänen ensimmäiset kirjalliset työnsä julkaistiin aikakaus- ja sanomalehdissä. Sarrionanda on kääntänyt muun muassa T. S. Eliotin teoksia baskin kielelle.


title: Joseba Sarrionandia

text: Baskien radikaalin Baskimaan itsenäisyyttä ajavan ryhmittymän ETAn jäsen, vuonna 1980 Sarrionandia pidätettiin ETAn jäsenyydestä ja hänet tuomittiin 22 vuodeksi vankeuteen. Vankilaelämä näkyi myös hänen kirjallisessa tuotannossaan. 7. heinäkuuta 1985 Sarrionandia pakeni vankilasta piiloutumalla vankilassa esiintyneen baskimaalaisen laulajan Imarol Larzabalin käyttämien kovaäänisten sisälle. Baskilainen rock-yhtye Kortatu teki tapahtuneesta kappaleen ”Sarri, Sarri”.


title: Joseba Sarrionandia

text: Paon jälkeen Sarrionandia on työskennellyt salaa ja jatkanut kirjoittamista.


title: Aleksandr Kulik

text: Aleksandr Kulik (s. 23. heinäkuuta 1981 Sillamäe, Viron SNT, Neuvostoliitto) on entinen virolainen jalkapalloilija. Hän oli pelipaikaltaan puolustaja tai keskushyökkääjä. Suomessa Kulik edusti Rovaniemen Palloseuraa kaudella 2008.


title: Aleksandr Kulik

text: Helmikuussa 2008 Kulik teki RoPSin kanssa kautta 2008 kattavan sopimuksen. Ennen sitä hän oli harjoitellut Suomessa FC OPA:ssa. RoPS:n valmennusjohto kävi tarkkailemassa Oululaisten joukkueiden jalkapalloturnausta ja Kulikin otteet vakuuttivat seuran niin, että hänen kanssaan tehtiin sopimus. Samasta turnauksesta RoPS:n mukaan tulivat myös Titi Essomba ja Mykola Pavlenko.


title: Aleksandr Kulik

text: Kulik on entinen hyökkääjä ja tehnyt Viron sarjoissa yhteensä 43 maalia mm. FC Florassa ja Trans Narvassa. RoPS:ssa hänen paikakseen on vakiintunut keskuspuolustajan rooli. Kulik teki heti ensimmäisessä ottelussaan RoPS:n paidassa maalin, joka syntyi Liigacupissa FC Honkaa vastaan.


title: Aleksandr Kulik

text: Kulikin sopimus irtisanottiin jo ennen kauden 2008 päättymistä sopupeliepäilyjen vuoksi.


title: Rajaportin sauna

text: Rajaportin sauna on Tampereen Ylä-Pispalassa sijaitseva Suomen vanhin edelleen toiminnassa oleva yleinen sauna. Saunan toiminta alkoi vuonna 1906.


title: Rajaportin sauna

text: Saunan omistaa Tampereen kaupunki ja sen toiminnasta vastaa Pispalan saunayhdistys ry.


title: Enrico Gasparotto

text: Enrico Gasparotto (s. 22. maaliskuuta 1982 Sacile, Pordenonen maakunta, Italia) on italialainen maantiepyöräilijä, joka edustaa UCI World Tour -tasolla kilpailevaa Dimension Data -tallia. Hän on kaksinkertainen Amstel Gold Race -kilpailun voittaja.


title: Enrico Gasparotto

text: Gasparotto aloitti ammattilaisuransa vuonna 2005 Liquigas-tallissa, jota hän edusti kolmen vuoden ajan. Heti tulokasvuonnaan hän voitti Italian maantiepyöräilymestaruuden sekä toisen etapin Katalonian ympäriajossa. Seuraavana vuonna hän voitti Memorial Cimurri -kilpailun.


title: Enrico Gasparotto

text: Gasparotto kuului Liquigasin joukkueeseen, joka voitti vuoden 2007 Italian ympäriajon ensimmäisenä etappina ajetun joukkueaika-ajon. Ylitettyään maalilinjan ensimmäisenä hän sai kokonaiskilpailun johtajan maglia rosa -paidan. Hän menetti paidan seuraavana päivänä tallitoverilleen Danilo Di Lucalle, mutta sai sen takaisin kolmannen etapin jälkeen yhden päivän ajaksi. Myöhemmin samalla kaudella Gasparotto sijoittui toiseksi Tanskan ympäriajossa voittaen lisäksi nuorten kilpailun.


title: Enrico Gasparotto

text: Kaudella 2008 Gasparotto edusti Barloworld-tallia. Hän sijoittui toiseksi Tirreno–Adriaticon kokonaiskilpailussa 16 sekuntia Fabian Cancellaralle hävinneenä. De Pannen kolmen päivän ajossa hän voitti ensimmäisen etapin ja sijoittui kokonaiskilpailussa kolmanneksi. Kesäkuussa hän voitti Ster Elektrotoer -kilpailun kokonaiskilpailun ja kolmannen etapin. Syyskuussa hän voitti Giro di Romagna -kilpailun ja oli toinen Coppa Placci-ajossa.


title: Enrico Gasparotto

text: Gasparotto edusti Lampre-Farnese Vini -joukkuetta vuoden 2009. Kausina 2010–2014 hän ajoi Astana-tallissa. Hän voitti viidennen etapin Tirreno–Adriaticossa 2010. Saman vuoden Amstel Gold Racessa hän oli kolmas. Espanjan ympäriajossa 2011 hän oli 20. etapilla toinen.


title: Enrico Gasparotto

text: Gasparotto otti ensimmäisen voittonsa klassikkokilpailuissa voittamalla vuonna 2012 Amstel Gold Race -kilpailun. Liège–Bastogne–Liègessä hän oli 2012 kolmas ja 2013 kuudes. Lombardian ympäriajossa 2013 hän sijoittui viidenneksi.


title: Enrico Gasparotto

text: Gasparotto ajoi UCI Continental Circuits -tason Wanty-Groupe Gobert -joukkueessa vuosina 2015–2016. Hän sijoittui toiseksi Brabantse Pijl -kilpailussa 2016. Muutamaa päivää myöhemmin hän voitti Amstel Gold Racen kukistettuaan kahden miehen loppukirissä Michael Valgrenin. Saman kevään La Flèche Wallonne -klassikossa hän oli viides.


title: Enrico Gasparotto

text: Gasparotto edusti Bahrain-Meridaa vuosina 2017−2018. Hän sijoittui 2018 kolmanneksi Amstel Gold Racessa ja kuudenneksi Liège–Bastogne–Liègessä. Kaudesta 2019 lähtien hän edustaa Dimension Data -tallia.


title: Yuan

text: Yuan tarkoittaa seuraavia asioita:


title: Władysław Szpilman

text: Władysław ”Władek” Szpilman (5. joulukuuta 1911 Sosnowiec – 6. heinäkuuta 2000 Varsova) oli puolalainen pianisti, säveltäjä ja muistelmakirjailija. Puolan ulkopuolella Szpilman tunnetaan laajalti Roman Polańskin elokuvan "Pianisti" päähenkilönä. Elokuva perustuu hänen kirjaansa siitä, kuinka hän selvisi holokaustista. Marraskuussa 1998 Szpilman sai Puolan presidentin myöntämän Puolan korkeimman kunniamerkin (Kommandor Orderin Polonia Restitutan tähdellä).


title: Władysław Szpilman

text: Szpilman syntyi Sosnowiecissa, Venäjän keisarikuntaan kuuluneessa Kongressi-Puolassa juutalaiseen perheeseen. Varhaislapsuudessa äitinsä Esteran kanssa ottamiensa pianotuntien jälkeen hän jatkoi opiskeluaan aikaisin 1930-luvulla Varsovan konservatoriossa Aleksander Michałowskin oppilaana ja taideakatemiassa Berliinissä Artur Schnabelin ja Leonid Kreutzerin oppilaana. Hän opiskeli myös sävellystä Franz Schrekerin kanssa.


title: Władysław Szpilman

text: Kun Adolf Hitler sai vallan Saksassa vuonna 1933, Szpilman palasi Varsovaan, missä hänestä pian tuli tunnettu pianisti sekä klassisen ja populaarimusiikin säveltäjä. Szpilman sävelsi monia klassisia kappaleita ja joitakin suosittuja lauluja ja ääniraitoja kuten ”Wrzoś” (1937) ja ”Tohtori Murek” (1939), ja kiersi Puolaa kumppaninaan viulisti Bronisław Gimpel.


title: Władysław Szpilman

text: 1. huhtikuuta 1935 Szpilman meni töihin Puolan radioon, missä hän työskenteli pianistina esittäen klassista ja jazzmusiikkia, kunnes Saksan hyökkäys syksyllä 1939 eteni Varsovaan asti ja Puolan radio pakotettiin katkaisemaan lähetykset. Saksalaiset rakennuttivat ghettoja moniin Puolan kaupunkeihin, mukaan lukien Varsovaan, ja Szpilman pakotettiin muuttamaan Varsovan ghettoon perheensä kanssa. Hän jatkoi työtä pianistina Varsovan gheton ravintoloissa. Szpilman jäi Varsovan ghettoon kunnes sen asukkaista suurin osa kesällä 1942 kuljetettiin Treblinkan tuhoamisleirille. Szpilman työskenteli saksalaisten pakkotyöläisenä, ja hän auttoi salakuljettamaan aseita. Hän pelastui useita kertoja täpärästi kuolemalta saksalaisten käsissä.


title: Władysław Szpilman

text: Kun muu perhe vietiin junaan vietäväksi Treblinkan tuhoamisleirille, Szpilman onnistui pakenemaan junasta Umschlagplatzilla, kun hänen juutalaisessa poliisissa työskentelevä ystävänsä kiskoi hänet pois väkijoukosta ja hätisti hänet pois junan luota. Sukulaisista kukaan ei selvinnyt elossa. Muistelmissaan Szpilman on kertonut löytäneensä piilopaikkoja Varsovasta ja selviytyneensä hengissä osin Puolan radion kollegoidensa ja osittain saksalaisen kapteenin Wilm Hosenfeldin avulla, jonka oikean nimen Szpilman selvitti aikaisin 1950-luvulla, kun Hosenfeldin vaimo kirjoitti hänelle kirjeen. Huolimatta Szpilmanin ja puolalaisten yrityksistä pelastaa Hosenfeld hän kuoli neuvostoliittolaisella sotavankileirillä 1952. Osoitteessa al. Niepodległości 223 on muistolaatta, jossa kerrotaan Szpilmanin piileskelleen talossa syksystä 1944 aina Varsovan vapauttamiseen tammikuussa 1945.


title: Władysław Szpilman

text: Aloittaessaan työnsä uudestaan Puolan radiossa 1945 Szpilman soitti saman Chopinin kappaleen (Chopin Nocturne No. 20), jota oli soittanut kun saksalaisten putoavat pommit katkaisivat lähetyksen 23. syyskuuta 1939.


title: Władysław Szpilman

text: 1945–1963 Szpilman oli Puolan radion musiikkihallinnon johtaja. Tänä aikana hän sävelsi useita sinfonioita, 500 laulua, jotka ovat yhä suosittuja Puolassa, ja musiikkia radiokuunnelmiin ja elokuviin.


title: Władysław Szpilman

text: Vuonna 1945 hän kirjoitti Jerzy Waldorffin avustuksella muistelmansa nimellä "Śmierć miasta" (”Kaupungin kuolema”). Sensuurin vaatimuksesta tekstiin tehtiin useita muutoksia, sillä ”hyvän natsin” hahmo oli kommunistisessa Puolassa kontroverssi hahmo. Kirjan pohjalta elokuvaohjaaja Jerzy Zarzycki teki elokuvan "Miasto nieujarzmione" (1950), joka on esitetty Suomessa nimellä "Rauniokaupungin sissit". Varsovan raunioissa kuvatussa elokuvassa päähenkilön juutalaisuus on häivytetty kokonaan ja – kuten kirjassakin – Hosenfeldin hahmo on muutettu itävaltalaiseksi. Vuonna 1998 sensuurin tekemät vääristelyt oikaistiin ja kirja käännettiin saksaksi nimellä "Das wunderbare Überleben". Maailmanlaajuista huomiota kirja sai, kun se käännettiin englanniksi nimellä "The Pianist". Puolaksi uusi, sensuroimaton versio julkaistiin vuonna 2000. Yhdysvaltalaisesta, voimakkaasti muunnellusta laitoksesta tehty suomennos julkaistiin vuonna 2002. Samana vuonna Roman Polański ohjasi kirjan pohjalta elokuvan "Pianisti".


title: Władysław Szpilman

text: Szpilman kuoli vuonna 2000 88-vuotiaana. Hänet on haudattu Varsovan Powązkin sotilashautausmaalle (Powązki Wojskowe, kortteli A3).


title: Autobot City

text: Autobot City on kaupungin nimi fiktiivisessä Transformers-universumissa.


title: Autobot City

text: Autobot City rakennettiin Autobottien uudeksi Maa-planeetta tukikohdaksi, vanhan tukikohdan, Arkin kärsittyä pahoja vaurioita Decepticonien hyökkäyksessä. Kaupunki oli riittävän laaja, jotta se voitiin asuttaa sadoilla roboteilla, ja siellä oli suuret tilat niin laboratorioille, komentokeskuksille kuin asunnoille. Kaupungille on rakennettu suurtulivoimainen puolustusjärjestelmä, mikä estää Decepticonien raskaimmatkin hyökkäykset. Pieni osa kaupungista muuntautuu valtavaksi Autobot-soturiksi, Metropelxiksi. Kaupungin suunnittelutyöhön osallistuivat ainakin Autobotit Wheeljack, Grapple ja Hoist. Kaupunkitukikohdan komentaja on Autobotien veteraani Ultra Magnus.


title: Autobot City

text: Autobot City tuhoutui pahoin vuonna 2005, Decepticonien tehdessä yllätyshyökkäyksen. Kaupunki rakennettiin kuitenkin uudestaan vuosien 2005 ja 2006 aikana, Autobottien voitettua Unicronin ja Decepticonit ja vallattuaan kotiplaneettansa Cybertronin takaisin.


title: Autobot City

text: Autobot City on voimakkaasti aseistettu tulevia Decepticon-hyökkäyksiä varten. Hyökkäyksen sattuessa kaupunki muunnetaan "taistelutilaan", minkä johdosta kaupungin tornit madaltuvat ja piiloutuvat vahvojen panssareiden taakse. Tornien sisältä paljastuu tällöin suuret ja voimakkaat lasertykit. Taistelu-moodissaan kaupunki muuttaa ulkonäköään laajasta kaupunkimaisemasta pienemmäksi bunkkeriksi.


title: The Prophecy

text: The Prophecy on suomalaisen elektro-artisti Cristal Snown esikoisalbumi. Se julkaistiin 26. maaliskuuta 2008. Levy nousi ensimmäisellä julkaisuviikollaan Suomen virallisen albumilistan kymmenen parhaimman joukkoon. Levy sisältää muun muassa hitit "Pump It Up", "Cristal Clear", "Scarred" ja "Can't Save Me".


title: The Prophecy

text: Albumilla ja sen tekoprosessissa on ollut mukana useita tunnettuja muusikoita: edesmennyt Mia Permanto, Dj Alimo, Jimi Pääkallo alias Jimi Constantine, Komytea, Kid Crazy, Elena Mady, Chisu (salanimellä) ja Charles Salter. Levyn on tuottanut Dallas Superstarsista tunnettu muusikko Heikki L.


title: Jersey Joe Walcott

text: Jersey Joe Walcott, oikealta nimeltään Arnold Raymond Cream (31. tammikuuta 1914 – 25. helmikuuta 1994) oli yhdysvaltalainen nyrkkeilijä ja ammattilaisten raskaan sarjan maailmanmestari.


title: Jersey Joe Walcott

text: Walcott aloitti ammattilaisuransa vuonna 16-vuotiaana vuonna 1930, mistä alkoi hänen hidas mutta varma nousunsa kohti maailman huippua. Hän mukaili taiteilijanimensä barbadoslaiselta välisarjan mestarilta Joe Walcottilta. Ensimmäiset ottelunsa huippunimiä vastaan Walcott hävisi, muun muassa kahdesti Tiger Jack Foxille, ja tuli tyrmätyksi myös Abe Simonin toimesta. Läpimurtonsa maailman huipulle Walcott teki vuonna 1945, jolloin hän saavutti voitot useista kovan luokan vastustajista, muiden muassa Joe Baksista, Lee Q. Murraysta, Curtis Sheppardista ja Jimmy Bivinsistä. Seuraavana vuonna hän kärsi tappion entiselle alemman raskaansarjan mestarille Joey Maximille ja raskaansarjan huippunimelle Elmr Raylle, mutta vuonna 1947 kohtasi kummankin uusintaotteluissa ja tällä kertaa voitti molemmat.


title: Jersey Joe Walcott

text: Vuoden 1947 joulukuussa Walcott otteli haastajana Joe Louisia vastaan maailmanmestaruudesta Madison Square Gardenissa. Ensimmäisessä ja neljännessä erässä Louis kävi kanveesissa, mutta ottelu kesti lopulta täydet 15 erää ja Louis julistettiin voittajaksi tuomareiden hajaäänipäätöksellä. Walcott kohtasi Louisin uudelleen MM-ottelussa seuraavan vuoden kesäkuussa, mutta tällä kertaa Louis tyrmäsi hänet 11. erässä.


title: Jersey Joe Walcott

text: Louisin lopetettua uransa Walcott otteli NBA:n mestaruudesta Ezzard Charlesia vastaan 22. kesäkuuta 1949. Ottelu kesti täydet 15 erää ja Charles julistettiin voittajaksi kaikin tuomariäänin. Tappion jälkeen Walcott otteli parin vuoden ajan tittelittömiä kamppailuja. Hän kävi Euroopassa voittamassa elokuussa 1949 Tukholmassa Ruotsin Olle Tandbergin ja toukokuussa 1950 Mannheimissa nousevan tähden saksalaisen Hein ten Hoffin, jolle tappio oli ammattilaisena ensimmäinen. Vuonna 1950 hän voitti tulevan maailmanmestarin Harold Johnsonin ja pääsi vielä seuraavana vuonna haastamaan Charlesin maailmanmestaruusottelussa peräti kaksi kertaa. Ensimmäinen ottelu maaliskuussa kesti täydet erät ja Ezzard säilytti mestaruutensa kaikin tuomariäänin. Uusintakohtaamisessa heinäkuussa Pittsburghissa peräänantamaton Walcott tyrmäsi Charlesin vasemman käden koukkulyönnillään seitsemännessä erässä ja toteutti unelmansa, raskaan sarjan maailmanmestaruuden voittamisen, viidennellä yrittämällään. Tuolloin, 37-vuotiaana, hän oli kaikkien aikojen vanhin raskaan sarjan maailmanmestaruuden voittanut nyrkkeilijä. Sittemmin vasta 45-vuotiaana tittelin valloittanut George Foreman rikkoi tuon ennätyksen.


title: Jersey Joe Walcott

text: Seuraavana kesänä Walcott kohtasi Charlesin neljännen kerran ensimmäisessä puolustusottelussaan ja säilytti mestaruutensa pistevoitolla. Seuraavan kerran Walcott puoluti mestaruuttaan syyskuussa Rocky Marcianoa vastaan ja joutui tyrmätyksi 13. erässä. Walcott yritti vielä seuraavana vuonna saada mestaruuttaan takaisin Marcianolta, mutta tällä kertaa Marciano tyrmäsi hänet heti ensimmäisessä erässä. Walcott lopetti uransa ottelun jälkeen.


title: Jersey Joe Walcott

text: Aktiiviuransa jälkeen Walcott jatkoi työskentelyään nyrkkeilyn parissa, aluksi tuomarina (mm. Alin ja Listonin toisessa MM-ottelussa 25.5.1965) ja myöhemmin New Jerseyn osavaltion nyrkkeilyliiton puheenjohtajana. Hänen mainettaan ryvettivät myöhemmässä vaiheessa paljastuneet tiedot lahjusten otosta.


title: K. Pattabhi Jois

text: Sri K. Pattabhi Jois (; IAST: śrī Kṛṣṇa Paṭṭabhi Jōyis) (26. heinäkuuta 1915, Kowshika, Intia – 18. toukokuuta 2009, Mysore, Intia) oli intialainen joogaopettaja. Joisin perimyslinjan mukaisesta joogamuodosta käytetään varsinkin länsimaissa yleensä nimeä "astangajooga" tai "ashtangajooga", joka varsinaisesti viittaa Patañjalin laatimassa klassisen joogatradition perusteoksessa "Yoga sūtrassa" esitettyyn jooganäkemykseen.


title: K. Pattabhi Jois

text: K. Pattabhi Jois pääsi vuonna 1927, kaksitoistavuotiaana, kuuluisan opettajan Sri Tirumalai Krishnamacharyan oppitunnille. Hänestä tuli tämän oppilas seuraavana päivänä ja siitä alkoi 25 vuotta kestänyt jooganopiskelu.


title: K. Pattabhi Jois

text: Sri Tirumalai Krishnamacharya oli parantanut Mysoren maharadžan joogan avulla, ja niin maharadža edisti joogaopetusta Mysoressa. K. Pattabhi Jois opetti maharadžan joogaoppilaitoksessa "Sanskrit College of Maharaja"ssa vuosikymmenten ajan; vuonna 1956 hänestä tuli professori. Jo vuonna 1948 hän perusti oman koulun ja tutkimuslaitoksen nimeltä "Ashtanga Yoga Research Institute".


title: K. Pattabhi Jois

text: Vuonna 1964 belgialainen André Van Lysebeth vietti kaksi kuukautta K. Pattabhi Joisin koulussa ja julkaisi siitä kirjan, jossa Jois mainittiin nimeltä sekä kerrottiin hänen osoitteensa. Tämän jälkeen kouluun alkoi tulla yhä enemmän länsimaisia oppilaita.


title: Sigulda

text: Sigulda () on kaupunki Gauja-joen laaksossa Latviassa, linnuntietä 50 kilometriä Riiasta itäkoilliseen.


title: Sigulda

text: Sigulda sijaitsee Gaujan kansallispuiston alueella. Luonnonkauniin ja vaihtelevan maastonsa ansiosta tätä vanhaa liiviläisaluetta kutsutaan Latvian Sveitsiksi.


title: Sigulda

text: Alueen kuuluisin yksittäinen kohde on Turaidan linna joka sijaitsee Gauja-joen pohjoisrannalla, linnunutietä 3,2 kilometriä Siguldan rautatieaseman pohjoispuolella. Se toimii Turaidan museoalueen keskuksena, jonka alkueen ensimmäiset rakennustyöt aloitettiin vuonna 1214. Entisöidyn Turaidan linnan tornista voi ihailla kauniita Gauja-laakson maisemia. Alueen museo on itse asiassa 41 hehtaarin museoalue, jossa on monia historiallisia, arkkitehtonisia ja maisemallisia perintökohteita, mm. kansanlaululle omistettu puisto patsaineen ja kuuluisa vuonna 1750 rakennettu puukirkko. Alueella on myös miehenkorkuinen Gutmanin luola, jonka maanalainen lähde on uurtanut hiekkakiveen. Turaidan Ruusun haudan romanttisine tarinoineen, ritarinlinnan rauniot sekä Kropotkinin palatsin voi nekin löytää alueelta.


title: Sigulda

text: Siguldan uusi linna puistoalueineen sijaitsee Gauja-joen eteläpuolella, noin 1,3 kilometriä kaupungin rautatieasemasta pohjoiseen.


title: Sigulda

text: Kaupungissa järjestetään kesäisin oopperajuhlat vanhan linnan raunoiden muodostamalla ulkoilmanäyttämöllä.


title: Sigulda

text: Siguldassa sijaitsee myös yksi harvoista skeleton- ohjas- ja rattikelkkailuun soveltuvista radoista maailmassa. Siellä on järjestetty maailmancupin osakilpailuja ja useita arvokisoja, kuten vuoden 2003 MM-kilpailut.


title: Sigulda

text: Vuoden 2012 alussa Siguldan kaupungissa asui 11 368 henkeä, koko Siguldan kunnassa (Siguldas novads) 17 804 henkeä. Aiemman (2005) väestöjakauman mukaan asukkaista 86 prosenttia oli latvialaisia, 9 % venäläisiä, 2 % valkovenäläisiä ja 3 % muita kansallisuuksia.


title: Wilm Hosenfeld

text: Wilhelm Adalbert Hosenfeld (2. toukokuuta 1895 Mackenzell, Hessen, Saksa – 13. elokuuta 1952 Stalingrad, Venäjä) oli alkuaan opettaja ja Saksan armeijan kapteeni toisen maailmansodan aikana. Hän auttoi, pelasti ja piilotti useita puolalaisia, mukaan lukien juutalaisia saksalaisten valtaamassa Puolassa. Hänet muistetaan ennen kaikkea puolalaisen pianistin ja säveltäjän Władysław Szpilmanin pelastamisesta Varsovan raunioista.


title: Wilm Hosenfeld

text: Hosenfeld värvättiin Wehrmachtiin elokuussa 1939 ja sijoitettiin Puolaan syyskuun puolivälissä 1939 Neuvostoliittoon sotavankeuteen joutumiseensa asti 17. tammikuuta 1945. Hänen ensimmäinen määränpäänsä oli Pabianice, missä hän osallistui sotavankileirin rakentamiseen ja toimintaan. Seuraava paikka joulukuusta 1939, oli Wegrów, missä hän oli kunnes hänen pataljoonansa siirrettiin toiset 30 kilometriä pois Jadówista toukokuun lopussa 1940. Hänet siirrettiin viimein Varsovaan heinäkuussa 1940, missä hän vietti sodan lopun, pääosin liitettynä vartiopataljoona 660:een, Wach-Regiment Warschaun osana, missä hän palveli pataljoonan urheilu-upseerina ja esikuntaupseerina.


title: Wilm Hosenfeld

text: Vaikka Hosenfeld oli Saksan kansallissosialistisen työväenpuolueen jäsen vuodestan 1935, hän ei uskonut puolueensa natsipolitiikkaan siten kuin monet kollegansa. Hosenfeldin luottamus vallitsevaan politiikkaan mureni viimeistään sen jälkeen kun hän näki kuinka puolalaisia kohdeltiin. Hän ja muutamat kanssaupseereistaan tunsivat sympatiaa vallatun Puolan ihmisiä kohtaan, häpeissään siitä mitä jotkut maanmiehistään tekivät, ja tarjosivat apua heille milloin vain mahdollista.


title: Wilm Hosenfeld

text: Hosenfeld ystävystyi monien puolalaisten kanssa, ja jopa yritti oppia heidän kielensä. Hän muun muassa kävi puolalaisten kirkoissa ja salli jo vuonna 1939 sotavankileirillä olleiden vankien pitää yhteyttä perheisiinsä vastoin sääntöjä ja vapautti ainakin yhden liian aikaisin. Varsovassa hän käytti asemaansa antaakseen turvapaikan ihmisille, huolimatta heidän taustoistaan (hän antoi pakolaisstatuksen ainakin yhdelle saksalaisellekin), jotka olivat vaarassa joutua syytteisiin tai jopa Gestapon pidättämiksi, joskus antamalla heille uudet paperit ja työtä urheilustadionilta, joka oli hänen valvonnassaan.


title: Wilm Hosenfeld

text: Hosenfeld joutui neuvostojoukkojen vangiksi Błoniessa, pienessä kaupungissa 30 kilometriä länteen Varsovassa, komppaniansa kanssa mitä oli johtamassa. Hän sai neuvostoliittolaisilta kiitokseksi toiminnastaan 25 vuotta pakkotyötä oletetuista sotarikoksista, jotka oli vain laitettu hänen yksikkönsä tilille. Huolimatta useista vetoomuksista neuvostoliittolaiset eivät uskoneet ettei hän ollut syyllistynyt sotarikoksiin. Hän kuoli sotavankeudessa 13. elokuuta 1952, kello 22.00 jälkeen illalla aortan repeämään. Häntä oli vankeudessa jatkuvasti pahoinpidelty.


title: Wilm Hosenfeld

text: Hosenfeldia esittää Thomas Kretschmann elokuvassa "Pianisti", joka perustuu Władysław Szpilmanin muistelmiin.


title: Wilm Hosenfeld

text: Szpilmanin poika Andrzej Szpilman oli pitkään pyytänyt Yad Vashemia kunnioittamaan Wilm Hosenfeldia Vanhurskaat kansakuntien joukossa-ei-juutalaisena, jotka riskeerasivat henkensä pelastamalla juutalaisia. Hänen kanssaan Szpilmanin perhe ja tuhannet muut pyytävät että Hosenfeld saisi tällä tavoin tunnustusta sodan aikaisesta hyvästä toiminnastaan.


title: Wilm Hosenfeld

text:
Lokakuussa 2007 Puolan presidentti kunnioitti Wilm Hosenfeldia myöntämällä Hänelle postuumisti "Polonia restitutan" Komentajan ristin.
(puolaksi "Krzyż Komandorski Orderu Odrodzenia Polski").
16. helmikuuta 2009 Yad Vashem myönsi kapteeni Wilm Hosenfeldille postuumisti ”Vanhurskaat kansakuntien joukossa” -arvon. 19. kesäkuuta 2009 israelilaiset diplomaatit esittivät hänen lapsilleen siitä mitalin.


title: Forbas

text: Forbas () viittaa kreikkalaisessa mytologiassa seuraaviin mieshenkilöihin:


title: The Show: The Soundtrack

text: The Show (Original Soundtrack) on vuonna 1995 julkaistu hip hop-soundtrack elokuvasta The Show. Albumin julkaisusta vastaa Def Jamin Russell Simmons. Soundtrack ylsi parhaimmillaan 4. sijalle Billboard 200-listalla ja saavutti platinarajan vuoden 1995 loppupuolella. Soundtrackilla esiintyy lukuisia kuuluisia rap-artisteja, kuten muun muassa 2Pac, Method Man, Dr. Dre, Snoop Doggy Dogg, LL Cool J ja The Notorious B.I.G..


title: Thomas Lövkvist

text: Thomas Lövkvist (s. 4. huhtikuuta 1984 Visby) on ruotsalainen maantiepyöräilijä, joka kilpaili ammattilaisena 2004–2014. Hän kilpaili myös maastopyöräilyssä, jonka junioreiden Euroopan mestaruuden hän voitti Zürichissä vuonna 2002.


title: Thomas Lövkvist

text: Lövkvist aloitti ammattilaisuransa Française des Jeux -tallissa vuonna 2004, jolloin hän voitti Circuit de la Sarthe -kilpailun neljännen etapin ja kokonaiskilpailun. Nuorille ajajille tarkoitetussa Tour de l'Avenir -etappikilpailussa hän sijoittui toiseksi voittaen lisäksi kymmenennen osuuden. Hän voitti myös Ruotsin aika-ajomestaruuden.


title: Thomas Lövkvist

text: Lövkvist voitti Ruotsin maantieajomestaruuden vuonna 2006. Seuraavana vuonna hän voitti Critérium International -kilpailun kolmannen etapin, aika-ajon, ja sijoittui kokonaiskilpailussa toiseksi. Espanjan ympäriajon 14. etapilla hän oli toinen Jason McCartneyn jälkeen.


title: Thomas Lövkvist

text: Lövkvist siirtyi Team Columbia-High Road -talliin 2008, jolloin hän sijoittui kolmanneksi Tirreno–Adriaticon kokonaiskilpailussa Fabian Cancellaran ja Enrico Gasparotton jälkeen. Sveitsin ympäriajossa hän oli viides ja Saksan ympäriajossa Linus Gerdemannin jälkeen toinen. MM-kilpailujen maantieajossa Lövkvist oli kahdestoista.


title: Thomas Lövkvist

text: Vuonna 2009 Lövkvist voitti Monte Paschi Eroica -kilpailun. Tirreno–Adriaticon kokonaiskilpailussa hän sijoittui neljänneksi ja voitti nuorten kilpailun. La Flèche Wallonnessa hän oli kuudes. Italian ympäriajossa hän sai kokonaiskilpailun johtajan maglia rosa -paidan haltuunsa neljännen etapin jälkeen. Seuraavalla etapilla hän sijoittui kolmanneksi, mutta menetti rosa-paidan. Sachsen Tour -kilpailussa hän voitti viidennen etapin. Giro dell'Emilia -kilpailussa hän oli kolmas.


title: Thomas Lövkvist

text: Lövkvist edusti Team Sky -tallia 2010–2012. Hän sijoittui 2010 toiseksi Montepaschi Strade Bianche -kilpailussa ja 16:nneksi Ranskan ympäriajossa. Italian ympäriajossa 2011 hän oli 20:s.


title: Thomas Lövkvist

text: Lövkvist kilpaili IAM Cycling -joukkueessa kaudet 2013–2014. Hän voitti 2013 Välimeren ajon kokonaiskilpailun.


title: Forbas (Argos)

text: Forbas oli kreikkalaisessa mytologiassa Argoksen kuningas ja joko Argoksen tai Kriasoksen poika. Hän nai Euboian ja sai tämän kanssa pojan, Triopaan, joka seurasi häntä kaupungin hallitsijana. Forbas oli Argoksen kuudes kuningas.


title: Helle Aro

text: Helle Aro (o.s. Saadlo, s. 9. joulukuuta 1960) on virolaissyntyinen suomalainen yleisurheilun moniottelija. Hän voitti seitsenottelussa kaksi Suomen mestaruutta ja viisiottelussa hallissa myös kaksi mestaruutta. Ennen Suomeen siirtymistään hän saavutti mitalisijoituksia yleisurheilussa myös Virossa. Seitsenottelussa hänen piste-ennätyksensä on 6106. Seuratasolla hän edusti vantaalaista Kenttäurheilijat-58:a.


title: Helle Aro

text: Nykyisin hän opettaa Helsingin Suomalais-venäläisessä koulussa liikuntaa.Hallikilpailut


title: Hasanniemi

text: Hasanniemi on virkistysalue ja pieni asuinalue aivan Joensuun keskustan tuntumassa. Se sijaitsee kirjaimellisesti "joen suussa": niemen kohdalla Pielisjoki loppuu ja aukeaa Pyhäselkä.


title: Hasanniemi

text: Hasanniemessä on muutama suuri puinen asuintalo, eräliike Jokierä Oy, entinen Joensuun Pursiseuran talo, vesiretkeily-yritys Luonnonkaipuu ja taidegalleria Jokigalleria. Suurin yritys on Jokiasema, joka toimii kesäravintolana, veneilijöiden tukikohtana ja karavaanareiden leirintäalueena.


title: Hasanniemi

text: Vierasveneatamassa on myös Joensuun Järvipelastajien pelastusveneen ja pelastuslaitoksen veneen laituri.


title: Hasanniemi

text: Hasanniemessä sijaitsee kesäteatteri pyörivine katsomoineen. Kesäteatterissa esiintyy vierailevia teatteriryhmiä. Kesäteatteriin vieressä on Linnunlahden uimaranta.


title: Hasanniemi

text: Alueella on Fortumin pienivaravoimala. Hasanniemeen lasketaan kuuluvaksi myös Koivuniemen koirapuisto.


title: Hasanniemi

text: Hasanniemessä on ollut Joensuun alueen ensimmäinen höyrysaha, joka perustettiin vuonna 1861. Sahan paikalla on muistomerkki (Veikko Jalava, 1961). Tuolloin niemessä asui yli 70 henkilöä.


title: Hasanniemi

text: Kapteeni Mats Matias Laxell ja kauppias Karl Anton Laxell rakensivat Hasanniemeen vuonna 1883 olutpanimon.


title: Hasanniemi

text: Puolet nykyisistä rakennuksista on peräisin vuoden 1930 jälkeen.


title: Hasanniemi

text: 1990-luvulla Hasanniemi oli kaupunkirakentamiskiistan kohteena. Alueelle aiottiin kaavoittaa lisää omakotitaloja ja pienkerrostaloja, jolloin alueen luonne virkistysalueena olisi ollut uhattuna. Uudisrakentamisesta luovuttiin muun muassa kansanliikkeen vaikutuksesta.


title: Hasanniemi

text:
Syksyllä 2016 Joensuun kaupunki käynnisti Hasanniemeä ja Koivuniemenpuistoa koskevan asemakaavamuutoksen valmistelun. Kaavaehdotus valmistuu 2017. Ristiriitaa Hasanniemen suunnitelmissa on herättänyt muun muassa pientalojen lisärakentaminen
ja kesäteatterin alueen kohtalo.


title: Forbas (Rodos)

text: Forbas () oli kreikkalaisessa mytologiassa Lapitheen ja Orsinomen poika ja Perifaan veli. Kun Rodos joutui vitsauksen uhriksi, jossa maa täyttyi käärmeistä, saaren asukkaat kutsuivat oraakkelin neuvosta Forbaan vapauttamaan heidän saarensa käärmeistä. Forbaan suoritettua tehtävänsä rodoslaiset kunnioittavat häntä sankarina. Jotkut pitivät häntä tämän vuoksi Apollonin taivaalle nostamana Käärmeenkantajan tähdistönä.


title: Forbas (Rodos)

text: Forbas saattoi olla sama Thessalian flegyanialainen prinssi, joka nai Hyrminan ja vaani pyhiinvaeltajia Fokiin ja Delfoin välisellä tiellä. Vanhukset ja lapset hän vangitsi lunnaiden toivossa, mutta muut hän haastoi erilaisiin kilpailuihin, jotka voitettuaan hän katkaisi näiltä päät ja ripusti ne tammeen roikkumaan. Lopulta Apollon sai tarpeekseen, koska pyhiinvaeltajat eivät voineet tulla suorittamaan uhrejaan hänen temppeliinsä. Apollon saapui Forbaan luo nuorukaisen hahmossa ja haastoi hänet nyrkkeilyotteluun, jossa Forbas sai surmansa.


title: Tenacious D (televisiosarja)

text: Tenacious D on televisiosarja, joka kertoo samannimisestä yhtyeestä, johon kuuluvat Jack Black ja Kyle Gass. Sarjaa tehtiin yhteensä kuusi jaksoa, jotka esitettiin kaksi kerrallaan ja yhden esityskerran pituus oli n. puoli tuntia. Alun perin jaksot esitettiin vuonna 1997 HBO-kanavalla, jolloin näytettiin kaksi jaksoa. Loput neljä näytettiin samalla kanavalla vasta vuonna 1999. Suomessa sarjan on esittänyt Nelonen.


title: Tenacious D (televisiosarja)

text: Sarjan jaksoissa käsitellään yhtye-elämää, sekä siihen liittyviä ilmiöitä, joita menestykseen pyrkivät bändit kohtaavat. Teemoina on mm. inspiraation lähde, bändin jäsenten välinen kemia, fanit sekä keikat. Tietyt teemat ovat kuitenkin komediatarkoituksessa asetettu ylösalaisin, jolloin esimerkiksi bändi suhtautuu faniinsa fanaattisemmin kuin fani bändiin. Jaksot koostuvat pääasiassa yhtyeen musiikkiesityksistä, joita he esittävät klubilla, jossa on käynnissä ns. open-mic-ilta.


title: Tenacious D (televisiosarja)

text: Onnistuneen open-mic-illan jälkeen yhtye saa uuden keikan klubille sillä ehdolla, että he esittävät uuden kappaleen. Kappaleen sävellystyö johtaa lopulta erimielisyyksiin.


title: Tenacious D (televisiosarja)

text: Jackin ja Kylen ystävyys kärsii, kun kaksikko kilpailee samasta naisesta.


title: Tenacious D (televisiosarja)

text: Vanha, nykyisin levykaupassa työskentelevä rock-muusikko saa Jackin ja Kylen uskon horjumaan omaan menestymiseensä. Bändi käy läpi unelmansa kuolemaan liittyviä vaiheita.


title: Tenacious D (televisiosarja)

text: Jack ja Kyle joutuvat riitoihin uuden naapurinsa kanssa omalaatuisien keikkaanvalmistautumisrituaaliensa vuoksi.


title: Tenacious D (televisiosarja)

text: Tenacious D saa ensimmäisen faninsa, Leen. Kaksikko päättää palvella faniaan äärimmäisyyksiin saakka.


title: Tenacious D (televisiosarja)

text: Bändi saa ensimmäisen keikkansa kaupungin ulkopuolelta. Matkalla keikkapaikalle bändi eksyy kuitenkin uskonnollisen lahkon maatilalle.


title: Töysän rautatieasema

text: Töysän rautatieasema (, ratakm 356,4) on Ähtärin ja Tuurin seisakkeiden välinen linjavaihde Haapamäki–Seinäjoki-radan varrella Hakojärven kylällä.


title: Pierre Vidal

text: Pierre M. Vidal (1932 – 2. maaliskuuta 2008 Vincennes, Ranska) oli ranskalainen musiikkitoimittaja, joka tunnettiin suomalaisen musiikin ystävänä ja Sibeliuksen tunnetuksi tekijänä Ranskassa.


title: Pierre Vidal

text: Vidal perusti ystävineen 1955 musiikkiseuran Club de Trois Centres tekemään tunnetuksi vähän tunnettuja säveltäjiä. Seuran nimeksi muutettiin 1974 Groupe des Sept.


title: Pierre Vidal

text: Vidal asui puolisonsa Inès Vidalin kanssa Sèvresissä.


title: Pierre Vidal

text: Vidalille myönnettiin Villa-Lobos-mitali ja Laszlo Lajhta -mitali.


title: Petra Stenman

text: Petra Ulrika Stenman (ent. Söderström, s. 12. maaliskuuta 1974 Pedersöre) on suomalainen pikajuoksija, jonka päämatkat olivat 400 metrin aitajuoksu ja 400 metrin juoksu. Hän voitti näillä matkoilla yhteensä 10 Suomen mestaruutta. Stenmanin ennätysajat ovat 400 metrin aitajuoksussa 55,01 ja 400 metrin juoksussa 52,47. Molemmat tulokset syntyivät Suomi–Ruotsi-maaottelussa vuonna 1999. Hänen edustamansa seurat olivat Nurmon Urheilijat -99, IF Drott ja Lappeenrannan Urheilu-Miehet.


title: Petra Stenman

text: Syksyllä 2009 Stenman nimettiin Suomen Urheiluliiton naisten pika- ja aitajuoksujen osa-aikaiseksi lajivalmentajaksi.


title: Saintluciankerttuli

text: Saintluciankerttuli ("Leucopeza semperi") on endeemisenä Saint Lucian saarella elävä lintu. Laji on äärimmäisen uhanalainen ja mahdollisesti jopa hävinnyt .